Pu Solomon Nih A FanuCatang A Thei Loh (An Chimh Chawm) – Chin World News Evening\nPu Solomon Nih A FanuCatang A Thei Loh. February 2, 2020 (Sunday) zanah khan Malaysia um Thantlang Peng Fellowship (TPF) le CNF/A ralbawi Col. Solomon Thang Ding le a tuanpi hawi Salai Biak Pum tonbiaruahnak kan ngei hna.\nCu tonnak ah cun theihternak kan tuah hna i, Pu Solomon nih a chungkhar kong a chim lioah a fanu upa bik a sianginn kaimi catang a hngal loh! Cutikah a hawipa Salai Biak Pum (CNF ah bochanmi Dr. Za Hlei Thang tupa) nih tang 7 a si tiah a van chimh chom. Kan ni hna, kan mawh loh.\nAsinain, a hnuah cun Pu Solomon nih hin a chungkhar hmanh thate khurh-awmh thiam loin ram le miphun caah a herhnak kipah a kaltak hna ruangah a fale catang zat hmanh a philhnak a si ti kha a hnu ceoah kan i fiang hna.\nRam le miphun caah nunnak pek bak in a tuanmi CNF/A hna hi kan dirkamh peng hna awk a si. Kan bawmhchanh kan dirkamh khawh hna lo hmanh ah soisel hrimhrim hna hlah usih. Credit: Victor Mang Hlei Hrin\nCBC nih Peace Forum tuah a timh mi kong le kham mi kong ah ruah ngai a herh mi. Nai hrawng cu Facebook van on bak ah CBC nih Chin mi lungrualnak ding tiah forum tuah a timh mi le NLD cozah shual phawtnak ca lawngte hmuh le rel a si. Khua tuak taktak lo ahcun kap khat lei mi lawng tanh le a dang sual phawt a fawi te mi a si.\nHi kong h biahalnak tampi a um kho. A zei si zong ah chim le tial kan duh mi tu van langhter colh ko usi. CBC cu biaknak lei aphu an si ko ca ah zei bantuk tinh mi taktak he dah hi bantuk forum hi tuah an timh? Hi forum hi biaknak lei nih tawlrel awk ah aa tlak maw? Chin Ram ah Civil Society le mino phu an tam pi ca hna i Biaknak lei nih tawlrel a herh maw? Zatlang Phu nih tawlrel i Biaknak lei tu nih ruahnak pek, a tangka fang ti bantuk in bawmh khawh a si ko lo maw? ti bantuk zong ruah ngai a herh.\nCun biaknak lei tawlrel mi hmanh siseh law ziah Pentecostal, Presbyterian, Methodist churh, Roman Catholic, Sabbath ti bantuk pawl te nan sawm in an i tel ve maw? a si loah anmah CBC nih Biaknak min aiawh i tuah cu Mipun le ram a huap kho maw? ti zong ruah ngai a hau.\nTutan CBC nih forum tuah a timh mi ah Ramkheel lei mipnung nan sawm mi hna hi a minung le Party zong an zohchih ti a fiang. Chin Party upa le Mipu hriamtlai upa an sawm hna i cozah tlai lio mi Party chung in te nan sawm ve hna maw? kap khat lei Party lawng papek in sawmnak a um sual maw? Chin miphun lawng bak sawm mi hmanh sisehlaw NLD party chung in Chin Mi an tampi ve ko i NLD party chungtel an si ruang ah maw Chin miphun ah nan ruah hna lo?\nRalkap le Tlangcung hriamtlai hna phu karak ah remdaihnak lamthluan zawh lio ah a ka kip lo in kan i sawh tuk lo zong hi a biapi ngai. ni nikhat cu kan duh mi tuahnak nawl le zalong tein miphun i fumtom khawh nakcaan kan hmuh te ko lai. Cozah nih miphun kar le ralkap/ thirmatlai kar ah buainak a chuak sual lai ti a phan mi cu a nawl ngeihnak hman in kham ve phung a si ko.\nRamkheel kong caih ti a s ahcun pupak in i ruah khawh a si nain a phuphu/A bubu cun tuah phung cu a si rih deuh lo cu mu. Atu tan ah Ramkheel lei minung an i tel ti ruang ah an kham mi a si i cu hna pawl sawm lo ahcun tuah nan duh ve lo tik ah a fiang mi cu Party pakhat ca men ah khaan hot aa tim mi an sinak a lang ko.\nA zei si zong ah ramkheel aa tel ko ahcun Chin Ramkulh chung Ramheel Party vialte sawm cio ding a si. Zei Party an si zong ah Chin mi a si ko ahcun sawm viar ding an si ve ko. Kap khat lei ca lawng ruat in tuah timh mi hna a si sual hnga maw? ruah ngai a hau. Kan peh te lai. Credit: The Voice Of Democracy


UN nih NUG hi phungning cozah ah kan cohlan piak sual hlah sehlaw kan Dothlennak kan ngol lai maw? – FIAKFAIROCK\nUN nih NUG hi phungning cozah ah kan cohlan piak sual hlah sehlaw kan Dothlennak kan ngol lai maw?\nZahan tlaipi tiang, cun nihin ka thawhka in tutiang hi kong hi ka ruat. UN nih nihin chun meeting ah NUG hi phungning cozah ah cohlang sual hlah sehlaw ti ruah ah mizapi kan lung a zor tuk sual lai maw ti ka phang.\n– Mi raltha Con Bik, Lal Luai, Vomthu Maung, Hrang Nawl chan in Vawlei nih an um ve ti hmanh an kan hngalh hlan zongah Minthang Mirang ralpi hmanh phaw le nam he a rak dirh ngammi Miphun kan si nak philh riangmang in kanmah lawng cun kan tei bal lai lo, kan thazaang aa thlau tuk, kan hriamnam aa thlau tuk, kan ba tuk tiah kan lungdong sual lai maw ti ka phang.\n– UN nih a kan cohlan zongah China le Russia sin dah loin hriamnam cawkzalhnak hi thilfawi a si hlei lo caah an kan cohlan zongah vukvek tiah zingzan in kan thawng colh kho hlei lai lo. China, Russia le US, EU pawl kar i entainak tu a thawng lai i Cold War lio bantuk khan anmah le interest cio ruat pah in an chuncaw vaihlam fang khi kan si pah thiam ko lai.\n– Cucaah kan innpa voksa chumhmi hngar i rawlei kathaw loin um nak cun kan ngeihmi bawnbok meh te kha a thaw bik in zeitin kan chumh lai timi tu kan ruah kha kan pawkhim deuhnak a si ko lai.\n– UN cu kan bochan, Vawlei pi kan bochan hna. Asinain kan ruahning bang si sual hlah kun kan lungpur lo ding a biapi tuk. Kan chung thari kan ithawnter a herh. WA, Kokant, Mailar, Shan, Karenni, Kachin, Karen, Shan, Mon, Chin, PDF vialte kan ttan tti ahcun hi MAH le a minung pawl kan tei hna lo nak ding sullam a um lo. Cucaah NUG nih UN lawng bawh siloin hi tlangcung hriamtlai vialte hi a kuutriit khawh hna, a komh khawh hna ding a biapi tuk. Tlangcung hriamtlai pawl nih NUG zong hi USDP te NLD te em ang in kawl thotho an si ko tiin hmuh loin zumhngamhnak (Trust) an ngeih khawhnak ding a biapi.\n– UN zong nih kan cohlang loin Miphun vialte zong nih hnu kan chit hna hmanhseh a Nung Pathian kan lei a ttan ahcun ho nih dah an kan tei khawh lai. Zeipaoh tlung ai kun Bawipa thawngin kan dirhmun fek sehlaw kan lungthin le thazaang thawng ko seh! Teinak cu Bawipa ta a si. By Salai Ngun San Aung\n← Ralkap Pawl Nih Kachin Mino Pa 3 Cu An Tlaih Hna\nTuzan Thantlang Khuapi Chung Cu Bomb Le Meithal Thawngpang In A Khuh Dih Cikcek Ko E →


Kawlram Mipi Sinah Salai Lairam Thang Nih A Hmuh Ning. – Chintanbo\nKawlram Doctors le Nurses pawl Sandahpiah nak kong he pehtlaiin kan Laipa Salai Lairamthang nih mah ti hin a chim. A chim mi hi ruah phu ngai a si. Ralkap nih uknak an lak than nak kong he pehtlaiin Ramdang kan i bochan mi hi santlai a si maw timi hi tampi kan ruah a hau ngaingai. Hi kong he pehtlaiin Mah ti hin Salai Lairamthang nihcun a chim.\nKawlram doctors le Nurses pawl sandahpiah cu sikan an ngeihning, daite le nem tein an hei umning, mi thinlung ah ngaihchia bantuk, thinhung bantuk, aipuang bantuk in ka um. Civil Disobedience Movement hi atu lio ahcun a tha bikmi strategy a si ko tiah ka zumh ve.\nCozah riantuan vialte nih mah bantuk thil nan tuah khawh ahcun teinak kan hmuh hrimhrim lai. Ramchung ummi vialte nanmah sin ah ralkap cozah tei khawhnak thazang a um ko. Ramdang bawmh, UN le US bawmhnak hi cu ibochan ding pakhat hmanh a um lo. Kan thinlung in zakhat ah zakhat kan in umpi hna.” Tiah a chim.


Min Aung Hliang Hi A Tu Lio Cu A Hngilh Kho Lai Lo Dah,A Ruang Cu? – Chintanbo\nHriamnam he hramhram in cozah riantuantu le bank riantuantu riantuanter an timh hna nain tuni kha an hlawh a tling lo. Min Aung Hlaing cu ai hngilh kho ti men lai lo, a lungrawk tuk lai. A ruah leng in mipi nih kan huat timi a thei cang.A tu nai hrawng kha a dam set lo tiah bia thli theih asi fawn.\nUN le US nih hriamnam in tlangtlak awk a tha rih lo. Ralkap nih zawnruahnak ngei loin rammi an kan kah i an kan thah sual lawng ah ramdang nih an tlangtlak duh lai. Atu lio cu ramdang bochan tuk awk a si lo.\nYangon ah mipi lam an zawh ning zong ai dang deuh ngai cang, voidang Sule le Hledan deuh lawng ah lam zawh a si nain atu cu ralkap le palik an lor ngam lonak US embassy hmai khi center ah an lak cang, lam zawhtu cu nifatin lampi an khat lengmang ko.Source : Salai Lung Thli Tum\nChina Le Gen- Min Aung Hlaing An Bia Thli Theih A Si Cang.


Kyaw Kyaw A Thihnak Kong Ah Mit In A Hmu Mi Hna Le Hna In A Thei Mi Hna Nih An Chimmi – The Cherry Par\nKyaw Kyaw A Thihnak Kong Ah Mit In A Hmu Mi Hna Le Hna In A Thei Mi Hna Nih An Chimmi Hi Zoh Ti Tuah Hna U Sih. Kyaw Kyaw Ruang Sawngbawltute Leh Beng Ngeia Hria A, Mit Ngeia Hmutu Te Sawi Hi I Han Bih Ho Leh Teh Ang. Kyaw Kyaw ruak an va hmuh lio ah hian a taksa pumpaluk chu a khawng dih cang. A kut hna zawng hi nemter khawh ti lo tiangin a khawng dih! A ruak an lak i Sangau a Pu le inn an rak phanh ah hin, Mawtaw chung in an cawi lio ah, Kyaw Kyaw a hngaw cu a thlai in aa thlai ko, an zumh ning ahcun a hngawng hi a kiak theu lai tiah an zumh! Cu lawng si rih hlah, “A Hnak Ruh” pakhat hi a kiakh hrimhrim ko rua tiah zumhnak an ngei. A “Kiu” zawng hi a kiak mi bantuk in a um.\nKan theih cia bantukin Kyaw Kyaw a umnak hna nih hin an fa le nau bantuk in an dawt ve mi a si tikah, A pu nih Kyaw Kyaw an hrem ti a theih leh cangka in, YLA hruaitu hna cu an Nupa in an va fuh cawlh hna. Cuticun, Kyaw Kyaw a vuatu hna cu, fakpiin nan vua maw tiah an hal cawlh hna i, fak pah ko tiah an leh, Cuticun, Kyaw Kyaw a zohkhentu Pu Fela nih cun a thai zingah cun, a fale pahnih cu Kyaw Kyaw va zoh ding le, a herh ding mi sii pek dingin 2812.2020 Monday zing ahcun a kal ter hna. A fa le nih Kyaw Kyaw riahnak lo an va phanh ahcun Kyaw Kyaw cu a rak thi diam cang. A taksa zawng a khawng dih cang tiah an ti. Hika i a thihnak dum zawng hi Kyaw Kyaw nih a tuah mi a si tiah, a um nak Pu Fela nih cun a chim. An duh poah in an kan ti rih lai maw? Ka peh than te lai! Credit: Dong Va\n← Democrats pawl nih Amen” timi cu pa tinak a si tiah an ruah sual rua\nBawipa Ka Lawm; Ni khat hnu Ni khat, kum khat hnu kum khat dong cat loin thluachuahnak na ka pek →


Thawnchia Thantlang CDF cheukhat an mual pho cang a poi hringhran – Lai Lungrawn Post\nThawnchia Thantlang CDF cheukhat an mual pho cang a poi hringhran\nOctober 4, 2021 October 4, 2021 admin Thawngpang\nCDF-Thantlang chungtel a simi tlangval Ram Kung Thantlang peng Farrawn khuami nih Pu Sang Kian le a fanu pasal Mang Thawng cu fak ngai in a vuak hna tiah theih a si! Zeiruangah dah a vuak hna? Zeitluk fak in dah a vuak hna? timi kongah Salai Lungthlitum tialmi hi a tling ngai i Amah tialmi kha a ningtein kan vun tar!\nUpatmi CDF-Thantlang hruaitu hna, Pu Sang Kian Tlangpi, anupi Zephai hi Thantlang peng fimcawnnak zung cazi lutlai a si i chungkhar harsat ruang ah CDM a tuah kho lo, a fanu 2 lawng CDM an tuah khawh. CDM a tuah lomi CDF nih an tlaih cio hna caah Pu Sang Kian zong CDF minung 6 hrawng nih a zamnak Tlangpi ah an rak lak ve. A fale nih a thil zong tha tein an timh piak i an kalter ve ko. Amah zong nih phunzai lo tein a zulh ko hna.\nKhua lonh ah CDF ralkap nih an nau pakhat he an chiah tak chung hna i anmah cu khuachung ah wine an ding ta. An rit hnu ah an hruaitu pakhat nih Pu Sang Kian cu ‘CDM na tuah duh lo’ tiin a velh, cuti a velh lio ah cun thil chanh ding a ra thanmi Mang Thawng Farrawn khuami, Pu Sang Kian a fanu vapa nih a hmuh hna i a thlauh phone an i chawn i khua lonh ah kan um ko a ti caah thil an chanh a si. Nain, Mang Thawng amah zong hi CDM a tuahmi a si zong cu a velh ve. Meithal he a si hlei ah a meithal in a hmuaih chih hna caah an let ngam lo, a duh chung in a velh hna i Pu Sang Kian cu a hnarthi a chuak, Mang Thawng cu fak tuk in a velh caah a hmai zong a kuai dih i tuhi a tho kho lo, drip an thlaih lio a si. Pu Sang Kian cu a thi he CDF ralkap nih cun an kalpi i atu hi CDF sin ah a um ko the chin post.\nHakha mipi caah a biapi ngaimi thawng thanh nak tuah a si than\nCDF thangtlang an sualnak le an palhnak kan hmu piak mi hna hi kan palh taktak


Cer Hnem Thluai nih, “Na kan tuahto ning hi rak i zoh. Naa theih le theih lo, ahodah aa cei deuh te lai ti cu kan zoh te lai,” tiah phone in a ka hro. – Myanmar Chin\nAugust 28, 2018 Myanmar Chin Chin, Theihtlei 0\n2018 August 23 ni ah ka sining loin Sharon Par nih MIE Group le Chin News ah a ka phozaar mi kong ah a tanglei ning in mizapi sin ah ka vun fianter\n2018 .1. 3 ah Malaysia in ka hawile 6 he tlun kan i tim. Kan hawipa nih RM 950 in a tlunter mi Aung Kyaw Myin (Laimi) a um a ti i cu pa sin cun tlun kan i tim. 2018.2.3 ah puaisa AKM sin in tlun kan i thawh. RM 150 nan chap lai a kan ti than ca ah kan chap. Motor aa rawk a ti ca ah a zaan cu AKM inn ah kan riak. Cucu AKM ti mi pa kan hmuh hmasa bik a si i kan hmuh donghnak zong a si fawn. Lampi ah tangka zeihmanh ken a hau lo, nan tangka a taang mi hi keimah sin ah ap ulaw keimah nih kan kuat hna lai, a ti ca ah RM 1000 nak tam cio kan ap. Tlaihkhih nan ton sual ahcun phone ka chawn ulaw kan tlanh dih hna lai, phan awk zeihmanh a um lai lo, a kan ti. Kan i thawh ah hin a kan thlah lo. Ramri kan phanh lai ah hin driver nih RM 100 nan ka pek lo ahcun an dongtu ding puaisa phone number kan pe hna lai lo a kan ti ca ah kan pek. Ramri kan phanh lai ah AKM nih cun phone a kan chawnh i atu nan tum nakding ah khan tum hlah uh! Palek an um ca ah rak lan uh, a kan ti ca ah minute 30 tluk kan lan. Asinain kan tumnak zawn bak ah palek an rak um i an kan tlaihcolh. An kan tlaih thawng cu AKM nih a theih ko nain a kan chanh duh lo ca ah cuka ah cun ni 14 chung thong kan tla.\nThonginn in kan boss sin ah bawmhnak kan hal. Kan boss nih Malaysia um kan chungkharle sin ah thawng a kan thanhpiak. Kan chungle nih AKM cu an rak chawnh. “RM 1000 cio an tangka ka sin ah a um i RM 2000 cio vun chap than ulaw keimah bak nih ka vung chuah hna lai,” a ti. Tangka cu tlamtling tein an pek ko nain a kan tlanh duh fawn lo. Thongpi ah chiah ding in bia an kan ceih. Kei hi kan boss nih RM 2000 in a ka nawlpiak ca ah thongpi ah kalpi loin ka tlaknak thonginn ah an ka kirpi. Thong chung ka um lio ah hin AKM hi nupi a ngei. A nupi hi keimah ka nu i a tafa Cer Hnem Thluai a si. Kan sican ning kha thonginn chung in facebook ah ka tial. Cun, AKM cu phone ka chawnh i na kan tuahto ning a fak tuk, hi bantuk hin mi dang sin ah vun tuah ti hlah,” tiah tah bu in ka ti. Cucu Cer Hnem Thluai nih, “Na kan tuahto ning hi rak i zoh. Naa theih le theih lo, ahodah aa cei deuh te lai ti cu kan zoh te lai,” tiah phone in a ka hro. Pathian lamhruainak thawng in 2018 May 8 ah Malaysia ram Ambassador nih an rak kan laak i a zaanlei 8:00 tluk ah Yangon ka phan i May 10 ah Thantlang ka phan.\nHi Aung Kyaw Myint ti mi pa hi cu hlan ah ka hngalh mi zong a si lo. Malaysia in kan tlun lai ah kan hawipa nih a kan chimhpiaknak lawng in ka hngalh mi a si. Asinain, nupi a thitnak puai i an tial mi ahcun Lian Bawi tiin a min aa tial. Thantlang ka phanh hnu ah kan hlat than tik ah cun Peng Za Lian ti a si fawn. Tisen khuami Pu Ngun Su (tleicia) le Pi Dawt Meng hna i an fapa a si, an ti. Sharon Par ti mi min in ka sining loin mualphohnak catialtu hi midang a si hrimhrim lai lo. Aung Kyaw Myint @ Lian Bawi @ Peng Za Lian tiin min a ngei i a kan dehhlengtu mihrokhrawl pa hi a si ko. A ruang cu thonginn ka um lio ah, “Naa theih le theih lo, ahodah aa cei deuh lai, kan zoh te lai cu,” tiah a rak ka hro cang ca ah hihi a rak i timhcia mi a si ko.\nHi pa hi a nuhrinnak ah Peng Za Lian aa ti i hrokhrawl dehhlennak le ningcang loin tangka kawlhawlnak ca ah Kawl min Aung Kyaw Myint a hman. Chungkhar nupi ngeihnak ah Lian Bawi in aa leet i mi mualphohnak le thangchiatnak ca ah Sharon Par tiin a hman. Hi bantuk in minung pakhat nih min pali tiang hmang in khua a sa ngam mi hi cu tihnung le fihnung cu an rak si hrimhrim ko ti a fiang.\nCucaah, Aung Kyaw Myint @ Lian Bawi @ Peng Za Lian @ Sharon Par, kan ngeihchun dihlak tangka na kan hlen hnu ah palik na kan tlaihter i thong ah na kan thlak fawn. Cu lawng cu na di a riam rih lo i ka sining loin mualphoh na ka timh fawn. Hi kong ah kan chungkhar le kan cingla dihlak kan thin a hung dih. Na thil tuah mi kong ah kan lungtlin nakding tiang in ngaihthiam na kan hal awk a si. Cuti i ngaihthiam na kan hal lo a si ahcun လူကုန္ကူးမွူ၊ လီမ္လည္မွူ၊ အသေရဖ်က္မွူ in အမ်ုူိိးသမီးေရးရာ ah kan report lai.\nNote: Hi kong he pehtlai in tam deuh hngalh a duh mi nih hal khawh ka si.\nPh: 09-899 607 985\nFacebook: Champion Sui\nBiakilh: “Fianternak” le “Zapi aw” hna hi The Hakha Post dirhmun a si lo.\n(Copy paste by Hakha Post)\nUEFA nih Goal Of The Season 2017-2018 caah Ronaldo An Thim Than Cang


Breaking News : Gangaw-Kalay Karlak ah Nizan in Atu Zing Tiang an i Kap – Onlinenungak\nBreaking News : Gangaw-Kalay Karlak ah Nizan in Atu Zing Tiang an i Kap\nGangaw-Kalay Karlak ah Nizan in Atu Zing Tiang an i Kap\nMarch 29 thawk in Gangaw-Kalay lamthluan cung ah a ummi khua pawl ah Lai meithal aa tlaihmi mipi le Myanmar SAC ralkap kahdohnak aa thawk i nihin March 31 zinglei zong ah pehzul in an i kap, tiah thawng kan theih.\nNizan zanlei ah khan Hmandaw khuataw ah a ummi Kabarni donhlei ah le Hantharwadi pawng hrawnghrang ah an i kap hna. Nizan an i kahnak ah mipi lei in minung pahnih an thi. Hantharwadi palik sakhaan pawng ah pa pakhat ralkap nih an kah i a nunnak a liam. Cun, Taungkhinyan khua pawng ah a dang pa pakhat a nunnak a liam tthan.\nHantharwady ah a ummi hna sin in The Chin Journal nih thawngpang fek kan theih ning ah Hantharwady khua pawng i palik sakhaan cu mipi nih an khangh i, palik le ralkap pawl an zaam.\nCun, nihin zinglei ah Gangaw le Kan khua karlak ah mipi lei nih ralkap motor pakhat an khangh.\nNihin zinglei an i kahnak ah ralkap nih Machin Gun le Bomb tibantuk an hman caah mipi lei hliam a pumi an um len. A thimi zong a tlawm bik minung pathum an um. Ralkap lei in a thimi le hliam a pumi zong an um tiah an ti nain fiang ngaingai in fehter khawh a si lo. The Chin Journal


Mizo Nungak Nu Asining Vialte Aa Phuang Dih Cikcek A Virgin An Hawnpiak Zaangfak Taktak Asi Nain A Donghnak Ah Lawmhnak In A Khat – Chin World News Evening\nMizo Nungak Nu Asining Vialte Aa Phuang Dih Cikcek A Virgin An Hawnpiak Zaangfak Taktak Asi Nain A Donghnak Ah Lawmhnak In A Khat\nAugust 6, 2019 Salai Van Thawngpang\nMizo Nungak Nu Asining Vialte Aa Phuang Dih Cikcek Zaangfak Taktak Asi Nain A Donghnak Ah Lawmhnak In A Khat\nKa caan ka rak hman tawnning fihnung tukmi hi zeiruang ah dah a rak share nan ka ti khawh men. A ruang cu keimah bantuk in a caan a hmangmi, misual an um ve ka zumh caah hi ka testemony in hin nunning thar, thazaang nan lak lai ti ka zumh caah asi. Tuhla ka nunning ka cuanh tthan tikah ka ningzak tuk hringhran i keimah le keimah ka hua tawn. Ka nu le ka pa cun zeihmanh an thei lo. A ruang cu kan khua Electrics sangah hin ka um tuk lo i ka chuak vak lengmang tawn. Khual na ka tlawng lengmang tawn.\nKa min taktak cu H.Lalnunmawii ka si i, ka chungle nihcun “Mate” ti lawngin an ko auh ka min faknak hmanhin Mate tiin a ka au tu hi ka ngei tawn. Kum 22 ka si in New Delhi ah sianginn kaiin ka um i kum 3 chung sianginn ka va kai. Sianginn khar Summer ahhin inn lei ka ttin lo/tlung lo. Hotel ah rian ka tuan i ka Sianginn kai man pek ding cu ka rianttuanmi man ka hmuhmi in ka pek tawn. Innlei kal taakmi hi mi harsa an si lem lo ruang ah ka nihlawh cu ka kua bal hna lo. Manipur hawi ka ngeih tuk i anmah pawl he cun chuan rian hna kan ttuan tti tawn.\nCu ka nihlawh/tangka in cun beer hi ka caw ballo i party caan tibantuk a um caan ah cun ka ka ding ve tawn ko. Off day ah hawi le kom hna he Beer kan ding ti tawn i a hnu hna ah cun beer siloin zu din kan i thawk i off day caan lawngah kan din tawnmi kha a hung rau deuh deuh tikah cun zarhkhatah voihnih tel din duhnak kan ngei cang i kan ding tawn. Ka hawi le hi an rih cang cun Nighclub ah kal an duh tawn i voikhat cu nan ka zulh ve lo cun a ngah lo kan ti ruangah voikhat ka va zulh ve hna kan ei ka ding taktak.\nMiphun dang pa minak, mingo zong hmuh ding an tam ngai i ka hawi le cu pa theihhngal bal lomi he an i zul dawi cawlh i keimah te in cun cabuai/thutdanh ah ka tthu i beer ka ding. Mipa pakhat a rak i lam tti ding in a von ka sawm. Ka kai pah ve cang i ka rak Yes ve cawlh ko i cu pa he cun kan lam tti. cuticun, ruahchannak ngeih buin ka biangah cun a von ka hnamh i a a ka dai pah i hmun dangah kal ding in a ka sawm. A ruahmi ka theih caah ka duh lo i ka thutnak tthing ah cun ka va tthu tthan i, kha zaan ah kei cu pa pawl sinin ka luat.\nZu le Beer nih a ka tei tuk cang i zeitik caan duh paoh duhnak in ka khat i Hotel ah zong cun ka ttuan kho ti lo. Ka chuak i kan inn hlanmi ah cun ka um. Zu dinnak phaisa le kan ngei ti si lo kan taksa nih le zu din rumro a duh cang a der zong ka der ngaingai cang. Aizawl i ka um lioah ka darling pa he kan cawlcang sual i ka thianghlim ti lo. Asinain, Dehil ahhin darling ka ngei ti lo nupa sinak in ka luat. Asinain, ka sual tuk i sii hna ka ri tawn.\nKa nun hi a ro in a ro lungdonghnak in a khat i a caan ah cun thih diam hna hi ka duh tawn. Thi ning ti ah le ka hrintthan lo caah Hell ah ka tla lai tiin khuaka ruat i mah le mah i thah le ka ngam ciah fawn lo. Tuar a hringhran ko. Ka nu le ka pa cu ka hle hna ka dam kho lo i rian zong ka ttuan kho lo. Phaisa rak ka kua ulaw ka rak kir lai ka ti hna i anmah nih nih cun phaisa cu an ka kuat. Cuticun, Aizawl lei panhin cun ka tlung i ka chungle nih cun na der tuk an ka ti i, zawtnak ttha lo a ngeimi ah an ka ruah.\nA tawi nakin chim ko cang ning law, kum 2018 November thlaah khan Pathian mi hman Evan-Lalrindika sermon youtube ah ka ngeih fuh i “Pathian nih zeitluk in misual zong a ngaihthiam khawh ko hna, an sual i ngaichih in amah a panhmi hna cu a hlaw bal hna lo” timi thawngttha a chimmi nih cun ka nunnak a ka tongh i ka mittui kham khawh lo tiangin a tla. Bawipa keimah bantuk misual (nu fihnung tukmi) hi na ka ngaihthiam khawh caah ka lawm tuk e” tiin ka lungthin in cun thla ka cam cawlh i cikhat lo te ah ka lungretheihnak ka lungdonghnak vialte cu a tlau dih.\nKeimag bantuk misual na si ve maw? Keimah bantuk in lungretheih in na um ve maw? Mah le mah i thah (nunnak i lak) tiang na tim ve cang maw? Ka dawtmi Ka Unau hna Bawipa sinah na sualnak i phuangin ngaihthiam hal law, amah nih cun an ngaihthiam hrimhrim ko lai.\nZaangfaknak tein rak ka share piak ve uh, keimah bantuk in na hawi le a ummi an um ve sual ah cun hi konglam hi rel ve hna seh! Ka ca copy & Paste in website dangah chiah kan duh lo.\nSalai Lahnin Zong A Sum Kho Ve Ti Lo Aa Chimmi Hi Ruah Phu Taktak Dingmi Thil Asi A Hman Tuk Fawn


Australia meikaang ruangah minung a zaza an zaam | THE CHIN EXPRESS\nAustralia meikaang ruangah minung a zaza an zaam\nPerth khuapi chaklei cu ni a linh tuk caah khua pawngah meikang a chuak i mi tampi an zaam cang. Perth ah Chinmi thong tampi kan um ve.\nNihnihni cun Chinmi tambik kan umnak Melbourne, Adelaide le Sydney zong a lin taktak lai\nInn 400 leng a kangh cang. Sianginn tampi an khar\nPerth — Western Australia state khualipi Perth pawng ramlak vawlei 20,000 hectares kau ah mei nganpi 3 an kang caah minung nunnak le inn caah thinphang tuk asi, tiah Australia media 9News nih a thanh.\nPerth khuapi chaklei um Yanchep, Mogumber le Wanneroo khua pawng hrawng vialte cu atutiang ‘ramlek meikang a um caah a himnak hmun ah ralring tein um uh…’ tiin cozah nih ralrin a pek peng rih hna. Inn le service station cheukhat cu mei nih a kangh cang hna. Sianginn tampi an khar.\nWanneroo khuami a zaza cu an inn an zaamtak cang, tiah The Australian media nih a thanh. Inn thong tampi cu mei nih a hrawh khawh men hna, tiah mipi thinphang in an um.\nMeithat tampi le zaanghleicawi khuami tampi nih meithahnak mawṭaw tampi le helicopter 4 le vanlawng hme 4 in an thah thluahmah lio asi.\nAustralia ram chung meithahnak vanlawng nganbik ‘Boeing 737’ zong New South Wales state in Perth khuapi ah an rung zuanpi cang.\nPerth (WA state) lawng si loin Queensland le NSW state zongah ramlek meikang an um len ve.\nNovember thla in atutiang ah Australia ram chung vawlei 2.5 million acres ah mei a kaang cang i inn 400 leng a hrawh cang, tiah Sky News media nih a thanh ve.\nAustralia ram ahcun December in February tiang hi Ṭhal caan asi, nain tutan cu kum dang nakin nilin a fak khun, khua cheukhat ahcun a pehpeh in ni 4 chung 40 degree celcius tiang a phan cang.\nAustralia Khuacaan Zohnak Zung nih, “South Australia state khua cheukhat ahcun nilin 45 degree celcius tiang a phan kho,” tiah a thanh.\nKhuacaan zohthiam Diana Eadie nih ABC media sinah “theih lo cun Australia Thlanglei state um Oodnadatta khua ahcun Australia tuanbia ah a linh bik lio 50.7C hmanh kha a lonh khawh men,” tiah a chim.\nNi a linh tuk caah burbuk le hramh an rocar tuk i amah tein meikaang a chuahnak si lai, cun mei a duahtu zong an um kho men, tiah an zumh. Ramlak meikaang cu thli nih a hranh caah khua chung lei ah a ra thluahmah.\nNihnihni hrawng ahcun Chinmi tampi kan umnak Adelaide, Melbourne, Sydney le Australia khualipi Canberra zong a lin taktak lai, tiah zumh asi.\nCharhchan: The Age, 9 News, Sky News, The Australian


Joe Biden Hngakhlang COVID-19 Policy cu That Dawh Ngai ding A si – Thechinlungnews\nJoe Biden Hngakhlang COVID-19 Policy cu That Dawh Ngai ding A si\nBiden nih nai te ah arak chimmi bia pakhat cu, January 20, 2021, ah cun Trump nih ka kut a ka tlaih te lai tiah ati. Mah sullam cu Keimah cu US President ah ka thu cang lai, Trump nih a thutdanh achuahtak cang lai tinak asi ko.\nKhi ni le caan ah khin zeidah a tuah hmasa lai timi cu Biden nih hitihin a chim, Coronavirus zawtnak dohnak dingah Americans minung vialte cu ni 100 chung mask nan hmang dih lai tiah nawl ka chuah lai tiah US mipi sinah a hlan kan in thawng aa thanh cia hna.\nNi zakhat chung mask I hruk nak nih hin tampi Covic zawtnak dirhmun a thleng lai.Cu cu President thutdanhsang ah ka thut bakin ka tuah colh ding a si a ti hna. Joe Biden nih a chim rihmi cu, vaccine hi ram mipi caah mandarory a si lo a ti. WHO nih a chim than mi cu, tuliao virus\nDohnak dingah a thabik mi cu mask I bunh le mah iralring thiam hi a si ko tiah a ti.\nDr.Fauci zong nih a chim lengmang mi asi ve. Cu cu Biden nih zulh khawh aa zuam tinak a si. Biden nih White House a thut tikah senior advisor dingah Jeffrey Zients a thim lai tiah amah he naihniam mi minung nih an chim. Jeffrey hi Obama chan lio ah Obama administration economic advisor a rak tuanmi asi. Amah cu Biden nih tulio covid dohnak kongah senior advisor ah a thim lai tiah an ruahmi asi. Foxnews\nSource ka lak mi, a hmaan lo mi a um ti nan theih ah cun zeitik caan poah ah ka theihter kho ulaw, cun keimah ca zong ah ralrinnak a ka petu a si hlei ah ka source kha thatein ka zoh nak ding a si lai caah le thawngpang a hmaan mi le dik mi lawng ka thlah peng khawhnak ding caah tiin zaangfah kan nawl hna.\nBe the first to comment on "Joe Biden Hngakhlang COVID-19 Policy cu That Dawh Ngai ding A si"


C.Ronaldo Darling nih A Taksa Ai Dawhnak Instgram ah A Pholangh i Ronaldo A Duhmi hi Ronaldo Ai Miak Tuk Tiah An Comment – Onlinenungak\nC.Ronaldo Darling nih A Taksa Ai Dawhnak Instgram ah A Pholangh i Ronaldo A Duhmi hi Ronaldo Ai Miak Tuk Tiah An Comment\nCristiano Ronaldo darling Georgina Rodriguez nih gym a tuahlio a taksa dawhnak hmanthlak pawl cu a mah instgram ah a langhter i a hmutu a fans pawl nih an uar taktak . Mi thenkhat comment lebang ah cun C.Ronaldo nih hin rak duh lo awkm le rak i thim lo awk hrim bak a tha velo tiah a comment mi an um .\nMi thenkhat nih cun C.Ronaldo nih a thit mi hi Ronaldo hmanh ai miak deuh titiang in a mah fan chungin a comment mi an um len . Ronaldo darling hi a mah pumpak Instgram ah hin followers 22 million bak a ngeimi a si i voikhat a hmanthlak a post ah hin $20,000 tluk cu a hmu peng khomi a si .Zei ca tiah a mah hrim hi minthang a si i mipi nih tuk mi Model hlawhtling pakhat a si .\nRonaldo zong hi vawleicung Model minthang tampi nih an duh i a mah nupi siding cu an saduhthah tuk a si ve ko nain nungak dang tampi kaltaak in , a tu a darling Geargina hi ai thimnak a si ve . Ronaldo le a nupi karlak ah hin an i dawtnak a fek i an karlak ah thli le ti zong a zut bak lo titiang in ai dawmi nupa an si .\nInterview pakhat an chim mi cu hitluk in an i dawhnak le an i dawtnak a fehnak a ruangbik cu zan an it can i nupa nun an hman nak ah a si tiah an chim veve . Ronaldo darling hi nupa nun hman ah a pasal lungtling tein a hmanpi kho thiam tu bik a si tiah amah Ronaldo hrim nih a chim mi a si .Source : Dailymail


CNA Ralkap Hna Cu ZRA Nih UNHRC, ASEAN Hruaitu Le NUG Sinah Report An Tuah Hna – Onlinenungak\nCNA Ralkap Hna Cu ZRA Nih UNHRC, ASEAN Hruaitu Le NUG Sinah Report An Tuah Hna\n“Commander pakhat hruaimi CNA ralkap pakhat le hriamtlai bu pathum in miphun ralkap 50 drawing cu Dec 15 ah Chin ramkulh Tidim peng Haimual khua ah an lut i khuami hna cu an hrocer hna hnuah Zomi kong, Zomi ramkhel cawlcanghnak le ZRA a dirkamhtu nan si maw tiah an hal hna, cun miphun ralkap (anmah ṭialning in cun The terrorist armed groups) hna nih inntek Khrihfabu hruaitu Pastor Laang (kum 60) le a chungkhar le chungkhar dang hna cu an theilo nak hmun ah an kalpi/kidnapped hna i biahalnak an ngeih hna hnuah hliamhma he khua ah an chiah ṭhan hna. Asinain Pastor pa le a chungkhar cu an kalpi ṭhan hna i atu tiang an konglam kan thei ti lo”.\n“A thaizing Dec 16 ah cu hna cu ngakchia pakhat cu ralphaw ah hmangin Ngawsing khua ah an lut. Dec 17 zinglei ah Ngawsing khua i ZRA ralkap an umnak inn cu an nam i meithal an thlah caah ZRA lei zong nih an kah colh ve hna i an tei hna. Hi bantuk cawlcanghnak hi CNA le an hnuzul hriamtlai hna nih NUG le PDF zulhphung an buar a si.\n“Thilcang kong he pehtlai in Dec 17 ah CNA hruaimi ralkap hna chungin hruaitu hna nih ZRA hruaitu hna cu phone an chawnh hna i Haimual le Ngawzing ah a cangmi kha CNA ralbawi nawlpeknak kan el ruangah a si. ZRA an umnak hmunhma ah lut lo dingin kan ralkap kan chimh cang hna. Haimual khua ah kan ralkap an lut ti kan theih in a rannak in chuak ṭhan dingin nawl kan pek ko hna nain kanmah theih loin khuami hna cu an hrocer hna. Cun CNA ralbawi hruainak tangah ZRA le khuami hna cu an doh hna. Kan palhnak kan theih caah kan ngaithiam hram u tiah kan in nawl hna, cu tikah ZRA lei zong nih Tidim peng chungin chuahnak lam kan in onh hna ding a si ahcun nan kan nawlnak hi Media ah kan thanh lai tiah kan leh hna”.\n“An kan nawlnak le biakam cu kan upat ko ti langhternak caah phone chawntu le chawnhmi min hna cu kan langhter lo. Nawngeihnak latu ralhrang teinak dingah Myanmar ramchung mizapi cawlcanghnak ah ZRA le ZNV zong kan i tel ve ko ti kha Zogam hmunhma chung i kan cawlcanghnak nih a langhter ko”.\nHi a cunglei i italic in ka ṭialmi hna khi ZPCC/ZRA nih Mirang holh in cathanh an chuahmi ka lehmi a si. Anmah ṭialning ah cun CNA le CDF hna hi “ralhrang ralkap (The terrorist armed groups)” tiah an auh. Cucu ka duh lo caah miphun ralkap tiin ka lehnak a si. Hi kong he pehtlai in CNF/CNA lei nih zeihmanh chimrelmi an ngei rih lo. By. Salai CP Lian


Dr. Sa Sa nih Chinram caah saduhthahnak a chim cang\nKa mangah hi ti hin ka hmuh. A khulnuar-hnu bik mi cu pakhatnak a si lai. A hmebik mi cu a lianbik mi a si lai. A sifaak bik mi cu a rumbik mi a si lai. A thazaang der bik mi cu a thawngbik mi a si lai.\nChin State cu kawlram chungah tthangcho lo bik mi State tiah timi a si. Nain chin State cu a thangcho bik mi State a si cuamah mi cu ka hmuh\na ttha bik mi fimthiamnak a chuahpi tu ngandamnak le khuasak tuntuknak a chuahpi state a si lai nak cu ka hmuh. Pathian bawmhnak thawngin mah vialte thil hna hi a tak in a si\nkhawhnak dingah hmunkhat te ah ttuan tti hna u sih. Dr. Sa Sa. Pathian, kan ram le mipi caah\nBe the first to comment on "Dr. Sa Sa nih Chinram caah saduhthahnak a chim cang"


Nuclear World war ah minung himnak bik ram cu, New Zaeland ram asi lai, America Millionaire hna nih Banker an cawk thluahmah cang, – Kawltu Team\nAtutan Assam nih hriamnam thatha an ngeih mi he kalthan an timhnak ah an hman ding mi “Mahindra Marksman” hi an tuah ning?\nBig Lizzie Queen Elizabeth Aircraft Carrier cu South China sea ah aphan ko cang, China nih zei dah a chim?\nIndia ai awh in Japan ram Tokyo khuapi Olympics game ngeihnak ah akal mi Manipur Nungak Mirabai Chanu cu, Manipur Chief Minister nih tangka ting 100 apek,\nJapan ram Tokyo Olympic ah zei ram hna nih dah medal an ngah tam bik cang timi le Vawlei cung ah ralkap tha zang ngeih tam bik hna cu,\nJune 21, 2021 Pu Tawn Mang\nA loncia can kum 2 chungah Newzealand ramchungah vawlei tang khuapi tuah chungah mirum hna minung 7 hna an rak um cang, vawlei nih zeitik can poh ah Neuclear hi hmankhawh a si caah, Emergency himnak dingah atu bantukin vawlei tangah khuapi minung umnak caah tuah mi a si.\nVawlei tang achungah antuah ning cu 4 metre feet 13 kau asi, banker pakhat tuahnak ah dollar 11.5 million dih in an tuah mi a si, Banker tuah mi pawl Rising S Company nih an chim ning a si, Zalong te in um khawhnak hmunhma tha bik tiah Rising S Company G secretary manager pakhat nih a ti, America in Newzealand tiang 92 Sqr.mtrs banker 2 cu motor ngan 19 nih thilri herh mi an chiah dih cang tiah theih a si.\nPakhat cu north lei ah Auckland ah tuah mi a si, pakhat cu South lei ah khawika hmun dah a si ti mi cu theih khawh a silo, hmun pakhat ah tuah mi a si, Newzealand Ex-President pawng ah um a duh mi hna America Millionaire hna cu atu bantuk banker an cawknak asi, vawlei pumpaluk meikhangh a si ah cun tiah Newzealand ram ah vawlei hmunhma anrak cawk mi an tam ngai cang tiah theih a si fawn.\nPaypal le Peter Thiel nih cun Newzealand ah banker 2 an cawk cang tiin pakhat cu Neuclear khamhkhawhnak banker asi tiah a chim, Pakhat cu amin theih asi lo mi nih acawk tiah ati, Emergency thil pakhatkhat a chuah ah cun minung himnak tha bik cu vawlei tang banker hi asi, adang himnak a um lo tiah banker ngeitu hna nih a chim mi a si.\nvawlei ralpi um hmanh selaw banker ngeih mi hna nih cun Newzealand ram ah himnak dingin vanlawngin aran khawhnak chungin an kal hna cang lai tiah an thanh, Cu caah cun Newzealand ram chung ah hin banker ngeih mi an tam sinsin cang, cun America lei in atu naite ah khan minung 10 hna zong nih Queenstown hmun ah vawlei hmunhma anrak cawk cang tiah theih a si.\nBulletin of the Atomic Scientists hna nih control mi Doomsday Clock hmun ah 2018 kum ah Neuclear phur mi vanlawng pakhat naite ah ara bal tiah theih asi ruangah atu bantuk in Millionaire hna nih an tuah mi a si tiah news report nih fiangte in an langhter khi asi.\n← An ram le Miphun adaw taktak mi lungthin cu Foot baller Mr, Sadio Mane nih fiangtuk in alanghter ko, Ramkhel pawlnak in Ramkhel lungthin diktak asi,\nWorld Refugees day June 20 ni hi, Refugees dirhmun in khua zakip an phannak ni tiphun zong in chim khawh asi lai cu, →\nCachar nih Mizoram cu zei zong vialte hna kan phih piak dih ah cun rawl tam in an thi ko lai tiah “Economic Blockade” kan kalpi lai tiin,\nJoe Biden hi alung afim tilo maw sihnga? thil achim sual hawi cang, Trump le Obama tiah achim duh mi afiang lo,\nPuitling film tuahnak kong ah Model actress muidawh ngai mi cu Playboy Magazine ah hnipuan phoih dih in Taklawng hmasa bik tiah case tuah,\nJoint Press Statement of Nagaland, Mizoram, Meghalaya, Manipur & Arunachal Pradesh Youth Congress Presidents hna nih an tuah ve bak ko cang,


Malaysia nuhmei 4 nih anmah lawngin an fale 13 an cawm hna | THE CHIN EXPRESS\nMalaysia um refugee pawl cu ‘CanSino’ raikhamsi chunh an si lai\nChin refugee an i telnak Malaysia movie nih Shanghai ah ‘movie ṭhabik laksawng’ a ngah\nRussia ah Min Aung Hlaing a phan\nWorld Cup luhnak puai Myanmar goal bawhtu Pyae Lyan Aung cu Japan ah refugee a sok\nMalaysia nuhmei 4 nih anmah lawngin an fale 13 an cawm hna\nBy: Hniang Zi\nKelantan state, Kota Bahru khua i Kampung Wakaf Stan ah a ummi nuhmei 4 nih kumtling rih lomi an fale 13 cu anmah lawngin an cawm hna.\nNuhmei 4 cu kum 35 in kum 70 kar an si hna i fa 20 an ngei. Mah chungah ngakchia 10 cu sianginn kai liomi an si. Ngakchia 3 cu sianginn kai an cu rih lo. A dang 7 cu an nule cawm hau ti loin an mah tein rianttuan cangmi an si hna.\nNuhmei pakhat Nor Riyah Mohd Akil (kum 38) cu kum 2 in kum 16 kar fa 7 a ngei.\nA va Mohd Faisa Abdullah nih kan hnu thla ahkhan lungtor zawtnak in a thih tak hna.\n“Ka nu inn ah kan chungkhar in kan umnak hi kum 15 leng si cang. A vapa hi a nun lio ah rian sawhsawh a ttuan. A nung fangfang te kan si. Nifatin kan chungkhar dinei awk le hman awk caah sumsih khak tak in kan nung. Ka chungkhar cawmkennak caah pakhat khat ka tuah a hau,” tiah Nor Riyah Mohd Akil nih a chim.\nNor Riyah Mohd Akil cu a tu hi Misifak Bawmhnak Zung ah rian a sok lio a si.\nA dang nuhmei Norizah Hassan (kum 49) nih fa 9 a ngei i, ka vantthatnak ah ka fale 4 cu rian an ttuan cang tiah a chim.\n“Ka va Mohd Noor Deraman nih tu kum March thla ahkhan a kan thih tak. Keimah lawng nih ka fale ka zohkhenh hna i a har tuk hringhran. Mah lio ahcun ka fale 4 nih sianginn kai an i phuak i rian an ttuah. Pathian (Allah) min ka thangthat. Ka fale 4 nih an kan bawmh tuk. Cun, state bawmhnak zung nih thla fatin RM200 a kan bawmh,” tiah Norizah Hassan nih a chim.\nA dang nuhmei 2 cu kum 40 le kum 70 an si. An pahnih in an vale nih kum 2011 ahkhan an thih tak hna. fa 2 veve an ngei. – NST\nAsia Lian - June 21, 2021\nMalaysia um refugee pawl zong raikhamsi chunh an si ve ko lai. CanSino raikhamsi chunh an si lai, tiah Malaysia cozah nih a thanh. Malaysia...\nChin Lian - June 21, 2021\n'Barbarian Invasion' timi Malaysia um Chin refugee 2 an i telnak movie nih China ram Shanghai ah movie ṭhabik laksawng Jury Grand Prix a...\nMyanmar Lian - June 21, 2021\nMyanmar uknak firtu ralkap bawizik Min Aung Hlaing cu humhimnak meeting kai dingin nizaan ah Russia khualipi Moscow a phan. February 1 ah uknak...\nMyanmar Lian - June 18, 2021\nKum 2022 ah Qatar ram ah tuah ding FIFA World Cup ah i tel khawhnak puai round 2nk cu Japan ram ah an tuah....\nRev Dr Dennis Shu Maung: Ramthumnak phan Chinmi nih Kawlram um Chinmi chanh hna usih\nChin Lian - June 18, 2021\nAustralia Chin khrihfabu funtomnak bu Chin Christian Council in Australia (CCCA) hruaitu Rev Dr Dennis Shu Maung nih, "Ramthumnak phan Chinmi hna hi atu...\nTam deuh zoh\nThe Chin Express cu kan Chin mipi caah free tein ni fatin thawngpang dik thanh aa zuam pengmi kan si. Kan video hmuh na duh ahcun kan Youtube channel ah 'Subscribe' tuah ve.


Kalaymyo peng chungah ngakchia tlaihhrem case 8 telhin tlaihhrem case 19 a um | THE CHIN EXPRESS\nKalaymyo peng chungah ngakchia tlaihhrem case 8 telhin tlaihhrem case 19 a um\n2019 chung atu tiangah Kalaymyo peng chungah tlaihhrem case 19 a um i cu chungah kum tlinglo ngakchia tlaihhrem case 8 aa tel tiah Justice for Women nih a ti.\n“Kan cazin ning ahcun 2019 chung ah tlaihhrem case 19 a um. Cu chungah, kum 14 tang ngakchia tlaihhrem case 8 a um. Kum 16 tang tlaihhrem case zong a um, a dang tein kan tthen hna. A kum tling cang nain pum tlamtling lo tlaihhremmi zong an um,” tiah JW chungtel Pi San Nuam nih a chim.\nKum 2019 chung ah a cangmi tlaihhrem case cheukhat cu biacein zung nih bia a khiahpiak cang hna nain cheukhat cu a ceihpiak cuahmah hna lio a si.\n“Tlaihhrem tongmi holh thiam lo, hnachet pawl cu kutke in mi chawnhbiak ning an thiam ve lo tikah biaceih zung nih an kong a ceih tik ah a rau khun.”\n“October 1 i No.8 sianginn ah KG a kai liomi ngakchia nute a tlaihhremtu zong rianrang in an tlaih khawhnak hnga kan i zuam liopi a si.”\n“Atu tiang mi zei a si kan hngal rih lo. Case cu kan on cang. Atu hi ngakchia nute cu a dam lo i a nulepa zong nih biahalnak nawl a kan pe rih lo. Ngakchia nute a dam in a herhmi cu pehzulh in kan tuah te lai,” tiah Pi San Nuam nih a chimchap. – Chin World


China Nih Nii 7 Chung Lawnah Siizung Nganpi A Sak Manh Taktak Ko – Myanmar Chins\nChina Nih Nii 7 Chung Lawnga Siizung Nganpi A Lim Manh\nCorona Virus ruangah Minung zakhat leng an thi cang i minung thong 6 leng nih zawtnak an ngei cang ti a si caah China ram ahcun Siizung hmanh an i tlum tilo caah China cozah nih rang raktak in Minung 1000 a tlum mi Siizung a sak i Nii 7 chung ah aliim cikcek manh ko.\nChina ram Wuhan timi khuapi ah hi zawtnak cu ai thok i, Mi tampi nihcun Palak einak in a chuak mi a si an ti nain mi cheu nihcun an zum lo, China nih Siivai a sernak Sehzung a pemh mi aum i a chuak mi a si lai tiah an zumh.\nHi zawtnak cu a um ka ahcun mah tein i theih a si lo i nii 5-6 hnu ah a puang, Taksa a lin i thawhchuah a phih colh, Lung amit i tluk colh a si caah mitampi cu an thi cang, Thli in zawtnak i chonh khawh a si i Thlan le Thi zong in i chonh a si caah rang taktak in midang cungah zawtnak phak a fawi tuk.\nCucaah A herh mi a um lo ahcun Leng ah chuah lo ding, Ti tampi din ding le, Kut le Kee thiang tein sappiat he tawl lengmang ding, Hmur hup i hruk ding le a thianghlim mi rawl ei ding a si . A tu hi Laimi tampi umnak US/Singapore/Malaysia le China ah hi zawtnak cu a um cang caah thinphang ngai a si.\nဝူဟန်မှာ ၆ ရက်အတွင်း ဆေးရုံနှစ်ရုံအပြီး ဆောက်လုပ်နေ\nဆေးရုံဆောက်လုပ်နေမှုကို ပြည်နယ်သတင်းဌာနတစ်ခုက‌နေ တိုက်ရိုက်ထုတ်လွှင့်ပေးလျက်ရှိပြီး ဆေးရုံတွေကို ဖေဖော်ဝါရီ ၃ရက်နဲ့ ၅ရက်‌နေ့တွေမှာ စတင်အသုံးပြုနိုင်ဖို့ ရည်ရွယ်ထားတယ်လို့ ဝူဟန် အစိုးရအာဏာပိုင်တွေက ပြောပါတယ်။#DuwunNewsVideo #Intl\nPosted by Duwun on Wednesday, January 29, 2020\nPalatwa Chinmi Nih AA An Doh Cuahmah Ve


Hrambik Lian's Blog: Baibal Chung Ah Ni 40 Rawlulhmi Minung An Um Taktak Maw?\n"Rawl Ulh" ti le "Rawl Ei lo" tihi aa dang taktakmi biafang an si. Tahchunhnak ah, kan nu nih, a ngaih ka chiater sual ruang ah, rawl ei loin a um. Ni zeizet a ei lo zong ah, cu bantuk cu rawlulh ti khawh a si lo. Thlarau lei thil ruang bak ah rawlulh hi, Greek biafang in "nhsteuvsa" ti a si. Cu bantuk rawlulh cu, hremnak ruang ah a si lo i, sual ngaihchihnak ruang zongah a si fawn lo! Thlarau thil he pehtlai in tuah lo awk tthalo thil a um ruang ah, amah Pathin Thlarau fialnak in maw, ulhtu pumpak biachahnak in maw, Thlarau thil ruang ah rawl ei lo bak khi "nhsteuvsa" timi biafang nih a chim duhmi cu a si.\nTahchunhnak ah, hi biafang hi Luke 2:37 ah hman a si. Luke 2:37 ahhin, nu pakhat a min Anna a simi nih Jesuh chuahnak he pehtlai in, thla a cam, rawl a ulh tiah kan hmuh. Hi nu hi hremnak a tuar ruang le sualnak ruang ah, a ulhmi siloin Pathian fapa, Jesuh chuahnak he pehtlai in, Thlarau thil ruang taktak ah rawl a ulhmi a si. Hihi rawlulh timi cu a si. Kan fian khawhnak ding ah, raw lei lo, timi kong ah tahchunhnak pakhat in kan zoh rih lai. Lamkaltu 9:9 ah "Paul" cu ni thum chung tidin lo le rawl eilo in a um, tiah kan hmuh. Micheu nih hi cacang cherhchan in Paul cu Ni thum rawl a ulh, tiah an ti. Sihmanhsehlaw hi cacang ahhin "nhsteuvsa" timi biafang hman a si lo. Phun dang in chim ahcun, Paul kha Thlarau lei thil ruang ah rawl a ulh siloin ceu nih a kahnak i a mit fakmi ruang ah maw, zeidang dang ruang ah dik, rawl ei loin a um tu khi a si deuh. Rawl ulh a si lo!\nExodus 34:28 ah kan hmuhmi cu Moses rawl a ulh, ti siloin "Moses ti le rawl a ei lo" titu a si. Cawh sual hlah u sih! A cunglei Part-2 ah kan chim cang bantuk in, Moses nih Ni 40 chung rawl a ei lonak cu sualnak ruang ah a rak si. Pathian nih a pekmi Nawlbia lungtlap kha Israel miphunpi caah, an phunghrampi (constitution) a si. Israel miphun cu, Abraham in aa thokmi an si ko nain Jacob tefa hna chan tiang ah khan, ram-miphun (nation) ti an rak si rih lo. Israel mipi (people of Israel/Israelites) tiah auh an rak si rih. Voikhat hmanh Israel ram-miphun (nation of Israel) tiah auh an rak si bal lo. "Ram-miphun (nation) nganpi ah kan ser hna lai" (Gen. 12:2), timi kha a tak in a rak tling rih lo.\nSihmanhsehlaw Izipt ram in an chuak i Sinai tlaang an phanh tikah, Pathian nih atu cu ram- miphun (nation) nan si cang lai" tiah a rak ti hna (Exo. 19:6). Kha caan thok khan, Israel cu rampi (nation) an rak si cang caah, hruainak ding ah phunghrampi (constitution) an herh ve cang. Cucaah Pathian nih Sinai tlaang theng ah, Nawlbia lungtlap a pek hna nak kha a si. Cucaah Moses nih Nawlbia lungtlap a khuai tikah khan, rampi (nation) phunghrampi a tthlau bantuk khi a si! A poi taktak. Kha nawlbia lungtlap kha hmu tthan loin, rak um hna sehlaw Israel miphunpi cu, an dirh hlan ah, a rawk colh ding dirhmun khi a rak si.\n1 Siang. 19:8-9 ah prophet Elizah Ni 40 rawlulhnak kong kan hmuh ve. Elizah kong ah Baibal nih, Ni 40 rawl ei loin a um, ti zong a chim hrimhrim lo i, rawl a ulh, ti zong a ti fawn lo. 1 Siang. 19:7 kan rel tik ah, "Van cungmi nih Elizah cu na kalnak ding lam a hlah caah rawl hi ei law, ti hi ding tuah" tiah a ti. V. 8 ah, "Cu rawl le ti a din eimi nih a pekmi tthawnak thawng cun (by that food), Elizah cu Ni 40 le zaan 40 chung lam a kal..." tiah kan hmuh. Khuazei ah dah rawl a ulh, ti cu kan hmuh kun? Rawl a ulh siloin Pathian nih a pekmi rawl le ti voikhat te eimi kha Ni 40 le zan 40 chung aa za, titu khi a si deuh.\nJesuh Ni 40 rawlulhnak he pehtlai in Matt. 4:2 ah Greek biafang "nhsteuvsa" hman a si. A cunglei ah kan fianter cang bantuk in, “nhsteuvsa” hi Thlarau thil he aa pehtlaimi rawlulhnak caah hmanmi biafang a si. Phun dang in chim ahcun, Jesuh cu Ni 40 rawl a rak ulh bak, tinak khi a si. Baibal nih, amah (Jesuh) nih lungtho tein a ulh, tiah a ti lo. Sihmanhsehlaw Matt. 4:1 ah, "Thlarau nih a kalpi" tiah a ti. Cucaah Ni 40 rawl a ulhtertu cu sualnak, hremnak le nun cawnpiaknak siloin Thiang Thlarau a si!\nAsi ahcun zeiruang ah dah, Thlarau nih Jesuh cu Ni 40 rawl a ulhter? Jesuh Ni 40 chung rawl ulhter a sinak a ruang cu, "Jesuh cu Pathian fapa taktak a si" ti langhternak caah a si. Adam kha "Pathian fapa" (Luke 3:38) tiah auh a rak si ve. Sihmanhsehlaw a herhmi vialte tling tein a ngeih dih ko lio le a paw a khim ko lio caan theng te ah, Satan nih "rawl" in a rak hlen khawh cang khah (Gen. 3). A hun changtu ah, Pathian nih Israel (miphun) cu ka "fapa" tiah auh ve hna (Exodus 4:22). “Pathian fapa” tiah auh a simi "Israel" mipi cu Pathian khuaruahhar thil tuahmi vialte lak ah, a lian ngan bikmi Rili sen an tan dih tlawmpal ah, Sin ramcar chung ah an va lut. Ramcar chung ah, a voikhatnak Pathian thin an hunter kha "ti le rawl" ruang ah a si (Exodus 17:1-7).\nCucaah ti le rawl hmang in, "Pathian fapa" tiah auhmi pohpoh fawi tein Satan nih Pathian ral ah a ser khawh peng hna caah, Thlarau nih Jesuh cu Pathian fapa taktak a si, ti kha Satan hmai le mi vialte hmai ah langhter a duh ve cang. Cucaah Ni 40 chung rawl loin a umter i, a paw a ttam cikcek hnu ah, Satan nih Jesuh cu “ti le rawl” hmang in a rak tukforh kha a si. Satan a sung, Jesuh cu a hleng kho ti lo! Cucaah Jesuh nih Ni 40 rawl a ulhnak a ruang cu, a biapi tukmi Pathian fapa a sinak langhternak caah a rak si. Jesuh cu Adam le Israel mipi bantuk siloin Pathian taktak a si, timi langhtertu a si.\nNihin kan Ni 40 rawlulh hi khuaizei kan lakmi dah a si hnga? Baibal cherhchan in kan tuahmi hnga lo maw? Minung hoi nih a ttha, tinak sawhsawh in tuah awk ahcun ttih a nung deuh rua tiah ka ruah! Zeiset a phichuak a um lem lomi thil ah, midang nih an tuah ve, a ttha an ti, ti sawhsawh ruang ah nunnak va thap bantuk deuh khi a si. Ni 40 rawlulh cu, va doh len cu a herh lo nain thih le nunnak thil a si caah a ruang ttha taktak le Baibal cherhchan felfai taktak ngeih lo ahcun.....thuk deuh in ruah deuh kan hau ko.\nThih Tiang Rawlulh hi, Mah le Mah i Thah A Si Maw? timi kan peh tthan te lai...\nPosted by Hram Bik Lian at 10:09 am


Dr. Maung Maung Nyein Tun Te Nupa Cu An Tlaih Hna Hnu ah Thonginn Ah A Nunnak A Liam>>>> – Onlinenungak\nDr. Maung Maung Nyein Tun Te Nupa Cu An Tlaih Hna Hnu ah Thonginn Ah A Nunnak A Liam>>>>\nRalhrang Nih An Tlaih I Tazacuai Mi Doctor Thonginn Ah Covid In A Nunnak Liam\nCDM a tuah mi Mandalay Lecturer in Surgery Ralhrangbu kut in Covid in a nunnak a liam\nCDM a tuah ruangah ralhrangbu nih an tlaih mi Mandalay sii-innpi in pumhlai thiam siibawi Dr. Maung Maung Nyein Tun (kum 45) cu thong chungah covid-19 zawtnak a chawnh ruangah a nunnak a liam tiah Mandalay siibawi hna sin in theih a si.\nThong a tlak lio ah covid-19 a chawn ruangah Mandalay sii innpi ah chiah a si i, sii inn ah ni 10 chung a um hnuah a nunnak a liam hi a si. Sii inn chung a um lio ah Mandalay CDM siibawi pakhat nih ‘mi caah man a ngei tuk mi siibawi pakhat a si. Ralhrangbu nih tlaih hna hlah sehlaw mahbantuk vanchiatnak hi a tong lail o. Ralhrangbu nih an thah mi a si tiah a lungfah ning a chim.\nRalhrangbu nih an tlaih ve mi a nupi Dr. Swe Zin Oo zong thonginn chungah covid-19 zawtnak a chawn ve tiah theih a si.


THANTLANG AH RALHRANG KAWLRALKAP AN LOR TAKTAK CANG – The Chinlung Post\nThantlang ah ralhrang kawlralkap an lor kho taktak, Mi inn le Lo cia ah an duh ti paoh in an um i, an tlongleng. Naite ah ralhrang kawlralkap le Thantlang CDF hna cu Hakha le Thantlang karlak ah nihnih chung an kap. I kahnak a chuah hnu in Thantlang ah ralhrang kawlralkap hna cu tampi an phan hna. Cun khuachung dawr tthenkhat zong ralhrang kawlralkap hna nih an bauh tiah theih a si.\nHi konghe pehtlaiin Thantlang ah a ummi minung pakhat nih a chimmi cu ralhrang kawlralkap hna cu khuachung luhnak lam or ah a ummi inn hna ah an riak tiah a chim. Thantlang khualuhnak hi Hakha lei pakhat cun Thlualam lei pakhat, Sopum lei in pakhat, Khuafo lei tiah Thantlang khualuhnak hi motor lampi pali a si. Hi lampi ah a ummi inn hriang deuh pawl ah ralhrang kawlralkap hna cu an riak hna tiah a chimchih.\nThawngpang dang:Chin Ramkulh Kanpetlet ah SAC ralkap nih an hmanh/do mi bomb cu U Ling Sui (Rtd.Police) nih August 23 ah aa lamhsual i a ke an tanpiak tiah theih a si.Kanpetlet Semankone Sang Aungyatana pura pawng ah umhmunkhuar mi SAC ralkap nih an do mi bomb a si i U Ling Sui hi Palek pension thlahlawh a va chuah i inn a tinlei ah bomb aa lamh hi a si.


CNF/A Ah Luh Thlu Ding A Har. Aruang Cu - News and Media\nCNF/A ah luh thlu ding a har Aruang cu… CDF kuttang hmanh ah um kho loin Hakha siseh Thantlang siseh a chuak mi kan tam tuk cang. Ralkap sining le phunlelam in aa uk taktak mi CNA ahhin cun a zei tihmanh in an um kho lai lo. Na chawva tu kha khoika ah ka pek lai ti tu rak i ruat ko Meithal tlaih ruang ah Miphun dawt ram dawt a si thlu lo… a umnak hmun a dik taktak maw ti hi ruahpiak a hau ve. Credit: Salai Tluang Te\nRussian President Putin cu khensar(Cancer) nat a tuar ruangah thlingthlatu hotubik hnenah ṭuanvo a pe sung tiah nitlaknak lam thuthangpawlin an ngan. Russian Ralbawi Nganbik Hliamhma Fak Atuar. Russian ralkap bawi ngambik Chief of the General Staff Valery Gerasimov, cu Ukraine ralkap bomb ci nih a kee le a keng ah faktuk in an hliamh, tiah Ukraine nawlngeitu hna nih an chim i cucu media tampi nih an tial cio. Credit: Meifar Thuthang\nHi kongah Russia lei nih zeihmanh ah chim rih lo. General Staff Valery Gerasimov hi Putin nih Ukraine ral a tei khawh tilo caah Ukraine la dingin a ralkap nganbik a vun kuat i Kharkiv pengkulh chung i Russia military base nganbik an vun chiahnak Izium ah Ukraine bomb nih thalolak in an hliamhnak hi asi. Russia hi lunghrin ding an umlo, thlahnih chungah Ukraine an hnin kho ti lo i eastern leiah an i thial i cuka hmun zong ahcun zeipipa hmasawnnak ngaingai an hmu kho hleilo. US President Biden nih lei tuhi Ukraine bawmhnak caah $33 billion Congress ah a hal cuahmah i, NATO ram tampi nih hriamngam in an bawmh chin lengmang tikah Putin caah cun economic crisis he ai kemh tikah lu i muai leng khi a rian ko cang lai. Nuclear hna dah a hman ti lo ahcun ruahpiak ngam ding asi tuk ti lomi a lo ko cang.\nUkraine War: International News & Politics (Adong tiang rel khawh i zuam ve te) Russia nih a ningpi in lak a duhmi Donbas pengkulh ah Russia ralkap nih heh tiah thazaang an i chuahsek ko nain, Ukraine ralkap nih an kham khawh ngaingai hna. Cucaah Russia hi ai ruahnak nakin a hma a sawt ruam lo, tiah US defense official nih a chim. Friday i a cheukhat khuapi bomb in heh tiah an kah lio ah cun, faktuk in ai rawkmi Mariupol in mipi chanhchuah dingin UN nih broker (puaisa) an hlan. Steel plant zong a dirhmun a chiakha ngaingai cang, tiah city Mayor nih a chim.\nKan citizen khamh an herh. A ni in hngahngan awk a tha lo. Suimilam tlawmte chungah an herh, tiin Mayor Vadym Boichenko nih a chim. Kremlin cung i phihkharnak an tuahmi nih rampi a tlakchiatter tuk cang. Tu kum chung ah Russia economy hi 10% tiang a tla lai, a phichuak zeitluk a chiatkhat lai chim awk a tha rih lo, tiah Russia Central Bank nih a chim. Ukraine nichuah lei hi vanlawng le miakpi in faktuk in an kah caah thawnglatu pawl thitha in an va phan kho ti lo i, an sining a dikdiar in theih khawh a si lo. Cun, raltuknak hmunhma ah thawngpang lak tuk lo dingin Ukraine le Russia a tanhtu hriamtlaiphu nih phung an chuah.\nNihin tiang ko rih ah cun, Russia le anmah a tanhtu pawl hi thitha in an hlawh a tling kho naisai lo. Ukraine hi a rak thawntuk ve caah, Russia hi ai ruahnak nakin tampi a khual a nuar, tiah US senior defense official nih a chim. Chaklei ah a ummi Ukraine ralkap pawl vung lak an duh cang hna caah, Mariupol in Russia ralkap pawl an i thial cang. Duhning in an hlawh a tling kho lo, tiah official nih a chim. Ukraine i ral a tumi Russia ralkap pawl hi lungdongh phun in an um cang. Ralkap phu pakhat nih ai ngeih hngami thiamsannak taktak zong an i ngeih lo pinah, vanlawng lei in bomhchanhnak zong thitha in an ngei lo, tiah British Defense Ministry nih a chim.\nUkraine northeast lei i sungh lawngte a rianmi Russia units cu tharchuah than i ralram ah kuat than ding dirhmun an phan cang, tiah British Defense ministry nih a chim. Mariupol i tartahak in a ummi mipi 100,000 hrawng hi tirawl, dinti le siai tlawmte lawng an i ngeih cang. Azovstal steel plant ah a um rihmi hi Ukraine ralkap 2,000 le mipi 1,000 hrawng an si, tu asi. Hi steel plant hi Soviet chan lio ta a si i, vawleitang ah khin khur tha a um caah vanlawng in kah khawh a si theng lo. Asinain, vawleitang khur pawl chim khotu bomb ngangan cu Russia nih heh tiah a thlak hnawh hna caah, an zawnzam theih khawh a si thlu ve lo.\n“Mariupol a chuahtak khomi mipi nih an chim ningah Mariupol cu Hell bantuk a si ko. Asinain, kan i dornak hmun kan chuahtak hnu ko ah hin kan ram dirhmun a zualhmat khunnak kan hmuh,” tiin an mayor nih a chim. Himtein khuapi chuahtak khawhnak lam sialpiak awkah Moscow le Kyiv hruaitu hna he biaruahnak kan ngeih cuahmah lio pi a si, tiah UN palai Farhan Haq nih a chim. “Kan ral hna cungah tlampal te tal minunghawi zawn i ruahnak lungthin vun ngeih khawhnak lam um kho seh, ti kan i ruahchan ngaingai,” tiah major nih a chim. Russia nih pehzulh in bomb a thlak peng hna ruang i cuhlan i mipi chanchuahnak rian tlolh a si mi kongah Ukraine nih a thangchiat ngaingai hna.\nMipi chanhchuahnak lam a khamtu taktak hi anmah Ukraine minung lila pei an si cu. An mipi pawl hi phaw ah hman an duh hna caah khuapi chuahtak lo dingin an kham hna hi a si, tiin Russia foreign minister Sergey Lavrov nih Saudi TV Al-Arabiya ah a chim. Donbas pengkulh ah a ummi Kramatorsk in Sloviansk khuapi pahnih tiang kahdohnak a um. Sloviansk khua cung le kiangkap khuapi pawl an cung cu meikhu in a khat. Bomb nih minung pakhat a hlemh, ti a si.\nRussia nih hin Donbas le a chung ummi mipi vialte thah dih a timh hna. Pehtlai thluahmah i a kahmi kan zoh tikah hi pengkulh hi a ningpi in lawngh (empty) tuah a duh ti a fiang. Russia nih an i tinhmi an kalpi taktak ko a si ah cun, Mariupol bantukin Donbas hi lungsabo pon bantuk ah an ser te lai, tiah Zelensky nih a chim. Donbas pengkulh chungum Luhansk khua ah Ukraine ralkap nih Russia vanralkap cu ceilak in an tuk hna i, an unit dihlak ti awk in an thah hna, tiah an governor nih a chim.\n“An unit lakah minung 7 lawng an him,” tiah Gov. Serhiy Haidai nih Friday ah khan a chim. An i kahdohnak a hmun a langhter lo nain, Russia ralkap nih lak an i timhmi hmunhma cu Severodonetsk a si, tiin a chim. Russia nih a thapi chuah in heh tiah an kahdoh pengmi Kharkiv khua kihriang ah mipi pawl an inn le lo tang te ah khua an sa ko rih. An vanpang cu awng viar in kuanhma an pu. Mei le tii a um ti lo caah, lengah an chuak i rawl an chuang.\nKan building pawl cu Russia nih rockets, miakpi le tank in an kan kahpiak, tiah pakhat nih a chim. “Tank pakhat cu lamnaih nawn tiang a ra i, minung kan umnak inn pawl cu a zenkuan dih umek lakin a vun kah hna. Khuazei ka kah seh, ti zong a ruat huaha lo. Khuazei a kah lai, ti zong zawndamh awk hrim a tha lo. Hi kan sang ah hin minung umnak inn, sianginn le hngakchia mucu sianginn dah lo zeidang zeihmanh a um lo,” tiah Vladislav nih a chim.\nRal a thawh hlan tiang kha cu rian kan ngei cio hna i, Russia nih an kan luhhnawh le cangka hriam kan tlai colh ve” tiah reserve caah chiahmi Ihor nih a chim. Russia ralkap pawl duhning in ka doh khawh hna lo caah ka lung a tha lo ngaingai, tiah a dang reserve Malysh nih a chim. “Hriamnaam kai lak ve ko. Asinain a zuangmi bomb pawl cu ka kutro in van tlaih i lo vurmar in cun ka hlonh kho fam hna lo cu teh,” tiah Malysh nih a lungfahnak a chim.\nRussia kut chungin Ruska Lozava khuate cu Ukraine nih an lak than cang i mipi a zaza in a khamh khawh hna, tiah regional governor nih a chim. Kharkiv a chuahtakmi hna nih an chim ningah, Russia kut tangah cun rawl, dinti le mei zong thitha in a um lo, ti a si. “Basement ah kan i thup hna. Tih a nungtuk. Bomb nih kan basement zong a hninh dih. Kan kio kan rak hna, kan tap, Pathian kan au hna,” tiah Ludmila Bocharnikova nih a chim.\nUS marine hlun Milly Joseph Cancel, 22, cu Monday ah khan Ukraine ah ral kut in a thi i, anih hi ralkap contract a tuahtu company nih Ukraine lei ah an kuatmi a si, tiah hringtu a nu Rebecca Cabrera nih CNN ah a chim. “Hi ral hi tei kan duh zeicahtiah Ukraine nih a dohmi cungah zumhnak a ngei i, cu an doh hnawhchan cu tinco ve a duh. Asinain a tu cu a caah cun a si kho ti lo. Amah bangin kan American ralkap hi si ve hram hna hlahseh, ti kan duh,” tiah a nu nih a chim. Cancel hi kum li Marine rian a tuan, asinain nawlngai lo in a um caah thla 5 dantat ai huah, tiah Marine Corps ni a chim. Ukraine he tangti in ral a tumi ramdang ralkap lakah 3 an thi cang. Britain le Denmark zong in an thi. By Chelsea Bawi. Laknak – All Chin


Sualnak ngeilo kumli thongthlak ding bia anchahpiak\nRalhrang nih nawlngeihnak lak hnu ah tlaih in thongchung biaceihzung ah a-hmuh kawlpiak a tongmi Mandalay ramthen Chief Minister Dr Zaw Myint Mawng cu sualpuh mi a hmuh hna chung in a-hmuh 2 caah nihin December 8 ah thong kum 4 thlak ding in biakhiahnak an tuah piak tiah theih a si.\nDr Zaw Myint Mawng cu kokek har tonnak a chuahtertu u-pa-di poh-mah 25/30(a) a-hmuh caah thong kum 2 thlak ding in biakhiahnak an tuah piak.Cun poh-mah 505(b) a-hmuh caah Dr Zaw Myint Mawng cu a sangbik sual rikhiah piaknak in thong kum 2 tla ding ah biakhiahnak an tuah tiah theih a si.Kokek har tonnak a chuahtertu poh-mah cu Covid rai chungah mi bu tonnak tuah in cawnpiaknak a tuah caah tiah, sualpuh mi a-hmuh a si.\nCun 505(b) a-hmuh in sualphawt a si nak cu ralhrang nih nawlngeihnak an lak hnu ah NLD lutlai phu hna nih cathanh an chuahmi 2 cu tinh chih in party chairman si mi Dr Zaw Myint Mawng cu sualpuh a tonnak a si. Cathanh chuahmi 2 cu tinhchih in rampi ruahnak pe tu Daw Aung San Su Gyi, president U Win Myint, Naypyidaw in Dr Myo Awng hna zong Naypyidaw biaceihzung in thong kum 2 thlak ding ah biakhiah piak an si.#BBC(The Chin Post)\nThawngpang dang……Ralhrang phu hna nih doh in inn lo hrawh khangh piak a tongmi Chin ramkulh Mindat peng chungkhar hna caah bawmhnak thilri cu a voi hnih nak pek an si cang tiah UNCHR nih thawngthanhnak a tuah.\nUNHCR cu Chin ramkulh le Myanmar ramchung in hmundang dang ah bawmhnak pek a herhmi hna sin ah bawmhnak thilri an phanh khawhnak ding ah lam phunkip kawlmi an si.A luancia July thla chung zong ah Mindat khuachung ah UNHCR motor cu a phan i chungkhar 1000, milu 5000 caah bawmhnak a rak pek bal cang hna .#DVB(The Chin Post)\nNihin Thantlang kahdohnak ah Chin pasal tha hna minung 3 nunnak aliam. →\n← CBCUSA cungah lunglawmhnak


Rev. Peter Cung Cem A Tu Hi A Zual Ngaingai Cang Caah Pathian Sin Ah Thlacam Nak In Bawmcio Hna Uhsih – Chuncha News\nKan Pa Rev. Cung Cem a dam lo nak kong he pehtlai in kan theih ning ah amah hi a dam lonak hi a chunglei dam lo in sizung a phan mi a si tiah kan theih ning asi. amah hi Kalaymyo ah a um mi a si. Pastor rian a tuannak hi Emmanuel Khrihfa bu ah a tuan lio mi asi tiah thawng kan theih ning a si. zumtu mi nih kan pa damnak ahmuh nak hnga thlacam bawm cio uhsih. Ahnu ah update tlamtling tuah khawh cawlh kan rak i zuam lai. kan u Amawi Thlua nih atanglei bantuk in a langter ning a si caah kan rak langter ve mi asi. Rev Peter Cungcem a tu hi a zual ngaingai cang caah Pathian sin ah thlacam nak in bawmcio hna uh. Credit; Amawi Thlua\nThawngpang relchap ding, Kan Pa Dr. Hai Vung Lian (Hannah Lian Pa) nihin tiang zumtu mi hna nan thlacam piaknak thawng a si. sizung a thial nak zongah damnak tling kan hmuhnak dingah thlacam kan bawm rih uh. Dr. Hai Vung Lian Kong ( Tuni 03, 12, 2020 ) Dr. Hai Vung Lian cu tuni ah Doctors Hospital West in Select Specialty Hospital ( Downtown) ah an thial cang tiah an nu Hannah Lian nu sin in thawng kan theih. Damnak tlamtling a hmuh khawh nak lai thlacam ko rih hna usih. A nupi le a fale ca zongah fak piin thlacam bawm rih ko hna usih.\nZualko: Khrihfabu Le Khuatlang Nih Bochan Lio Mi Pu Phun Dum Nih Mual A Kan Liam Tak


Harnak Kan Kan Tawn Hnu Longah Tthat Nak Kan Tawng Lai.Cu Tthat Nak Cu Zeidah Si Hnga? – Chintanbo\nRalkap Uknak Kan Doh i Kan Tei Ahcun 2008 Phunhrampi Zong A Rawk Cang Lai. Hlawtdaw le NCA lam in thlen khawh lo dingin Ralkap nih an ser mi 2008 Phunghrampi thlenkhawh nak lam cu a ong vuaimai cang.A hlan pi kan in ca zong karak tial bal ve. Phunghrampi thlennak ca ahcun Ralkap nih aanaa an ting a herh tiah ka ruahnak ka rak chim bal.\nSaduhthah cu asilo nain Ralkap nih Aanaa cu an ting taktak cang. Kan Pupa le chan ah NE WIN (Ralkap) nih aanaa a ting i kan Pupa le nih an rak tei lo.Kanmah chan ah SAW MAUNG le THAN SHWE nih aanaa an ting than i kan chan lio ah kan rak doh ko nain kan rak tei hna ve lo.\nCucaahcun atu tiang hi sifak le harsa in kan um. Atu Kan fa le chan ah MIN AUNG HLAING nih aanaa a ting than. Atutan Ralkap uknak kan fale nih an doh khawh lo ahcun kan techin fapar chan tiang Federal Democracy ruahchannak a um ti lo ti awk asi cang.\nAtu hi a donghnak ral doh awk CHANCE kan ngeihmi asi cang. Sungh awk a thha lo mi Ralkap Aanaa doh ding cu mipi kan tuanvo asi cang.Hluatdaw le NCA lam in cun Chin nih kan duh mi Federal Union uknak cu kan phan kho lai lo. Kan phak khawh hmanh ah kum tamtuk a rau rih lai.\nChinram aum mi party dihlak NLD, CNLD, USDP. Le Chin mipi nih lungrual tein Ralkap Uknak hi do ți hna usih.\nRalkap uknak in thiltha a chuak lai tiah iruahchan duh hlah. Ralkap policy in cun zeitik hmanh ah thiltha a chuak hrimhrim lai lo.Atutan hi kan caah Caantha (Chance) kan ngeihmi asi. Ralkap uknak hi mipi thazaang in kan tei hrimhrim lai. Party le ramkhel idoh caan asi ti lo. Hmun khat te ah kan dir ți hna lai.\nKum khat hlan ah Ralkap an sung lai i, Phunghrampi zong aa thleng cang lai. Chin nih kan duh mi Federal Union zong kan hmuh nak a nai chin leng mang. Atu kan doh mi Ralkap uknak hi a donghnak ral asi ko cang. c/p


2026 World Cup Cu North America Ramthum I Bawm In An Don Lai – THE CHINLAND POST\n2026 World Cup Cu North America Ramthum I Bawm In An Don Lai\nCity Hunter| 2018 June 14| A ralaimi 2026 kum World Cup zuamnak cu North America a simi US, Mexico le Canada ram ah ramthum i bawm in an don lai. 2026 kum ahcun World Cup aa zuam dingmi pumpululh phu zapi hi phu 48 an si lai. Ni 34 renglo chung puai 80 an chuih te lai.\nJune 13, Russia ram Moscow Expocentre ah tuahmi FIFA congress meeting ah 2026 kum World Cup tuahnak hmun mee thlaknak an tuah. North America ramthum nih mee 134 le Morocco nih 65 lawng a ngah.\nMorocco hi tutan he hin voi 5 tiang World Cup don ding aa zuam cang nain a ngah lo. UN nih Morocco hi nuhrin covo buarnak a tuah caah mee pek lo ding a si a ti caah a sungh lengmang nak hi a si. Tutan mee thlaknak an tuah hlan ah minute 15 chung veve biachimnak le thil sining fianhnak an ngeihter hmasa hna. North America ramthum nih World Cup in $11billion amiak kan hmuh lai tiah biakamnak an tuah i Morocco ram tu nih cun $ 5billion lawng in bia aa kam.\nPhu 32 in World Cup zuamnak tuah tawnmi kha 2026 ahcun phu 48 in a hmasa bik zuamnak an tuah cang lai. Phu 48 in puai 80 an chuih dingmi cu Mexico ah puai 10, Canada ah puai 10, US ah puai 60 an chuih lai. A donghnak bik final tu cu American ram New Jersey ramkulh Metlife certual ah an tuah lai. American ram nih 1994 kum ah World Cup a rak don bal i Mexico ram nih 1970 kum le 1986 kum ah World Cup an rak don bal. Canada ram tu cu Women’s World Cup zuamnak lawng 2015 kum ah an rak don bal. 2022 kum World Cup cu Qatar ram ah an tuah lai.\nTukum 2018 World Cup cu Russia ram ah June 14-July 15 tiang an tuah lai. World Cup donnak ah a hmasa bik a chuih dingmi cu inntek Russia le Saudi Arabia (Group A) an si lai. An chuih caan hi Kawlram suimilam in 9:30pm ah a si lai.\nWorld Cup A Dongtu Ram Le An Don Kum\n1930 kum ah Uruguay\n1934 kum ah Italy\n1938 kum ah France\n1942 le 1946 kum ah Vawleicung ralpi pahnihnak ruang ah an tuah kho lo\n1950 kum ah Brazil\n1954 kum ah Switzerland\n1958 kum ah Sweden\n1962 kum ah Chile\n1966 kum ah England\n1970 kum ah Mexico\n1974 kum ah West Germany\n1978 kum ah Argentina\n1982 kum ah Spain\n1986 kum ah Mexico\n1990 kum ah Italy\n1994 kum ah American\n1998 kum ah France\n2002 kum ah South Korea le Japan\n2006 kum ah Germany\n2010 kum ah South Africa\n2014 kum ah Brazil\n2018 kum ah Russia\n2022 kum ah Qatar\n2026 kum ah US, Mexico le Canada\nRef: BBC, Duwun\nPrevious Donald Trump Nih US Tlawng Dingin Kim Jong Un A Sawm\nNext Saudi Arabia Cu Russia Nih 5-0 In An Tei Hna I Denis Cheryshev Nih Goal 2 A Sut


Thih Dar:Tahan ah hngakchia Spicy Noodle a einak ah mual a liam. – Lai Lungrawn Post\nThih Dar:Tahan ah hngakchia Spicy Noodle a einak ah mual a liam.\nTahan i a ummi ngakchia pakhat cu Spicy Noodle fun hnih a ei dih tlawmpal ah a thi tiah Kalay Times facebook-group nih a ṭial.\nMah Ready Made khohsuai a thakmi hi upa ca hmanh ah a thahning a linh in a lin i thin a fakmi a si.\nFun hnih a ei tlawmpal ah ka paw fak tuk a ti, i siikhan kalpi an timh cuahmah lio ah a nunnak cu a liam tiah an innpa nih Kalay Times a chimh.Salai Khai Bawh\nThawngpang dang:Catial hi kathiam lo nain catial hi ka lung a chuak ve. Cucu hitin hin chimta ka duh. Laimi cathiam deuh le catial kho deuh pawl nih hin anmah duhnak le hmuhnak le ruahnak deuhin kalpi an kan timhve. Cucu hitin hin ka vunlanhter ve hnik seh. Tutan Election kongah Joe Biden a tanhmi pawl hi catialthiam bochanmi le khuatlang nih , laimi nih bochanmi deuh le khuaza ruatkho deuhah vulei mit in cun catang ngeihah kan ti hna. An catial zohtikah lung a tling lotuk. An biachim zohtikah , cathiamlo le kanmah pawl caah kantha an kan batter chinchin.\nThildik tanhlo in an tanhmi hi thilthalo a uarmi tu khi an tanh hna rua ka ti. Joe Biden an tanhhnawh chan hi hal tuahkhi va sisehlaw zeipipa khi an chimawk a um lai ka zum lo. Tha tein teimi sisehlaw a hopoah mizeipoah teitu um rai a si ko. Joe Biden a tnahmi pawl he bia vairuah le ihal khi vasisehlaw, Ralzam adaw ti hrawnghrang khi a si ko lai. Kawlram abuailio, Lairam ah Rohinya pawl kai an i timh lio khan an catial ka zoh tawn hna i, tulio Trump a huami ko hi an ha a ling.\nTrump kan tanhnak hi kan hal ve hna sehlaw, chim cawklo an hmailei zawi cu chimlo an hnulei hmanh in an phor kho lailo, cutluk cun thiltha atuahmi le chimawk kan caah kan ngeive ko hnga. Tanhmi Fialtu thlarau i dan cangah cun a si awk cu a si ve ko e.Trump caah ruahchannak a um tilo, tiah an tial . Cucu a dik lomi a si . Caan tampi an ngei rih, January ni 6 tiang caan tha tampi an ngei. Suprime Court long teinak a si lo, Rudy Giuliani nih lamdang kan kawl lai a ti. Trump nih dohnak a hram kan thawkka te long a si rih s ti.\nJenna Ellis le Sidney Powell zong nih lamdang kan kawl cuahmah an ti. Chim duhmi cu a dih naisai rih lo caantha tampi an ngei rih ti hi chim ka duh. Joe Biden cu a fapa Hunter Biden ruangah buaipimi dangah an kalpi than cang.\nPathian nih lungtakep hmanh ka auter lai a ti kha, catial thiam lomi hna ca kantialve le kan au ve hi Pathian khuakhan a si kho ko.Joseph Thawng Za Tling\nNEW LAWSUITS! IT’S NOT OVER! a ti. Caan tha tampi a um rih.\nPathian nih kan tinhpiakmi hna cu keimah longlong nih ka hngalh cucu van chiatnak silo in vanthatnak tu a si lai a ti. Tutan thimnakah a dih naisai rih lo, tihi thazang pek kan duh hna.\nLih le hrawkhrawl in vote afiarmi cu ngaisailo hnu kan tawn lailo an ti cang. Khuruahhar thil tu hmuhdawh deuh kan si ko rawh.\nRelchap ko:US President Inauguration Committee nih Joe Biden President si ding in cohlan ding le biakamnak tuah khawhnak caah Democrats hruaitu han nih resolution an tuahmi cu Republican hruaitu han nih an thah piak hna caah January 21 ah zeidah a cang lai timi chim awk a tha rih lo.\nZualko:Hakha ah Hmawngtlang khuami hri awhnak in mual a kan liamtak.


Hringtu Nu Pakhat Nih Phe-Kah Nak Ah A Fale A Zuar Hna – Chin 11 News\nHringtu Nu Pakhat Nih Phe-Kah Nak Ah A Fale A Zuar Hna\nPosted By: Chin News May 14, 2020\nArgentina ram ah hringtu nu pakhat cu a hawikom sinah phe kah nak in a ngeih mi dihlak a sungh dih cang caah phaisa thap awk a ngei ti lo I a fale cu tangka thap ding ai ah a thap hna.\nPhe an I kah nak hmun hi anmah inn ah a si I caan sau ngai phekah in caan an rak hmang cang hna. Hi nu a fale hi minung 8 an si hna I cu chung ah minung 4 hi phekah nak ah cun a thap hna. A miak mi paoh nih a fale cu an duhning paoh in tuah nak nawl a pek hna hi a si. Hi nu hi kum 29 a si I fa 8 a ngei mi ka si tiah a chim tikah an khuaruah zong a har ngai cio hna.\nCun phekah nak a hawikom pawl hi minung 5 an si hna I minung 4 hi cu tleirawl tete an si caah an inn pawngkam mi hna zong nih an rak remlo ngai mi hna a si. Cu ruang ah inn pawngkam a um mi hna nih an tlik/zam khawh lo nak ding ah inn lenglei innka an hrenh khumh dih hna hnu ah police sinah report nak an tuah hna I police nih cun an dihlak in an tleih hna hi a si.\nHi phekah nak phu chung ai tel mi hna lakah upa bik hi kum 33 a si adang minung 4 hna cu kum 13-15 karlak tleirawl an si hna. Hringtu nu nih a fale phekah nak ah a thap mi hna hi a hawikom nih an miak caan paoh ah an duhning paoh in zeitik caan paoh ah sualpi nak, tleihhrem nak nawl an ngeih caah an duh ning paoh in an tuah hna. Cu ruang ah Argrntina thawngzamh nih cu inn cu “tihnung bikmi inn” tiah zong thawngzamh nak ah an langhter.\nHi phekah nak ah ai tel mi hna minung 5 hi riithai sii a tawngtham mi pawl le zu tama pawl an si hna. Cu ruang ah police riitsii case le tleihhrem case in biaceih piak ding ah an hren ko hna. Cun hringtu nu zong cu hngakchia in sipuaizi a tuah tiah fakngai in biaceih biak ding in a hmuh an phonh piak hi a si.\nRef: D Nae Khit


Kyautmae Khua Ralzam Pahnih Bomb An I Lamh – Buanchukcho\nShan(north) ,Kyautmae peng NaungSin khua, August 13 zanlei sml 2 hrawng ah ralzam pahnih bomb(mine) aan i lamh sual caah pakhat fak ngai in ai hliam tiah kan theih. Bomb ai lamh sual mi hna cu Kyautmae peng, Panlin khua a phan mi ralzam an si, Patlung(paa) an hrawn pah ah bomb an i lamh sual, pakhat fak ngaiin ai hliam tiah khuami pakhat nih a chim.\n“Paa an hrawn pah ah si, hngakchia pali zong an i tel, hngakchia cu an i hliam lo, upa pahnih cu an i hliam” tiah khuami pakhat nih a chim. Cu hmun ah, Shan hriam tlai bu (RCSS/SSA) le TNLA hna August 14 ah kahdohnak a um tiah kan theih.\nMah kahdohnak ruang ah khua luh/chuah nak an kham, Kyautmae khua zong Covid zawtnak ai chonh mi an karh chin lengmang nain thlop nak a har ngai tiah khuami pakhat nih a chim.\n“Kahdoh thawng zong kan theih peng rih, khua luh nak zong an kham, khua chung zong zawtnak a karh ngai caah bomb ai lamh mi pahnih hi thlop ding an har ngai” tiah mizaw bawmtu pakhat nih a chim.\nBomb lamh ruang ai hliam mi pahnih hna cu, PanMa khua mi an si i, a luan cia thlanga in kahdoh nak ruang ah ralzam mi an si, lakphak hnah kawl in pawcawn nak a tuah mi an si tiah khuami sin in kan theih. Khuami hna pawcawm nak caah an um kal deuh nak hmun ah bomb tarh lo ding zong in an nawl hna.\n“Zei ban tuk hriamtlai phu hmanh nih,khuami um kal deuh nak hmun ah bomb(mine) chiah piak lo ding in kan in nawl hna,mah ruang ah khuami harnak kan tong ngai” tiah khuami nih a chim.\nA luan cia July thla chung ah Panlin khua ah, kum 25 simi khuami pakhat a puah hnawh caah a ke pahnih le a țaang ah ai hliam, a tu tiang lam kal kho lo in a um tiah kan theih.\nShan(north) Kyautmae khua ah hriamtlai phu,RCSS/SSA le SSPP/SSA,TNLA hna kah dohnak ruang ah khuami 200 renglo an zam i, eidin zong bawmh an herh ngai rih tiah kan theih.\nNLD Cozah Mandalay Ramthen Minister Dr. Zaw Myint Maung Thong Chung Ah Ngandam Lo Ngai A Um\nNLD party vice president, Mandalay ramthen minister Dr. Zaw Myint Maung cu Mandalay UBo thong chung ah Covid zawtnak ai chonh caah, ngandam lo ngai in a um tiah a chungkhar sin in kan theih.\nRalhrang tlaih a tong mi Dr. Zaw Myint Maung cu thong chung ah Covid zawtnak a ngeih hnu zarhhnih a zawt hnu lawng ah Mandalay sizung ah an kal pi i thlop an ngah ter tiah kan theih.\nDr. Zaw Myint Maug hi Cancer zawtnak ngei mi si, ralhrang nih February 1 in an tlaih, upadi pohma 505 in taza an cuai i thong an thlak mi a si.\nYangon Ramthen, Hmun Tampi Ah Bomb Puak, Mingalardon Ohchozihmu Meithal Kah A Tong\nYangon ramthen, Shwepyithar,South-Okkalarpa, North-Okkalarpa hna ah August 14 ah bomb puak, Mingalardon khua sang Ohchozihmu cu min theih lo nih meithal kah a tong tiah khuami sin in kan theih.\nShwepyithar ah chun sml 2 hrawng ah bomb voikhat a puak, South- Okkalarpa ah voihnih a puak, ai hliam mi an um lo tiah khuami sin in kan theih.\nMingalardon zong ah, sang lutlai hna ton biaruah nak an ngeih lio chun sml 1 hrawng ah meithal kah an ton caah sang upa pathum an i hliam.\nAlone Station Pawng Tlanglawng Palek 6 Kah An Tong\nTlanglawng palek phu, a donghnak tlanglawng an zulh lio, Alone le Panhlaing kar ah meithal kah an tong, minung pali an thi.\n“Alone station in an chuah zanlei sml 5 hrawng ah kah an ton hi si, minung paruk an si, pali an khen hna, HoneLam station phak hnu lawng ah an theih, meithal zong an lak, palek nih an kawl hna i a dang cu kan thei lo ” tiah khualtlawng vemi pakhat nih a chim.\nMeithal kah nak ah Win Zaw Lat, Ye Min Htun, Phyo Mg Mg le Htin Lyn Aung hna pali an thi i meithal pali zong an i kal pi tiah kan theih.\nMeithal hma a pu mi Myint Htay, Kyaw Zin hna pahnih cu siizung ah an kal pi hna tiah kan theih.Palik meithal in a rak kaptu pahnih an thi i paruk an tlaih hna tiah thawngpang a um nain an hlat cuahmah lio a si.\nNUG Cozah- PDF(Southern Lei Sakhaan) Caah Thai AAC Nih Mawtaw An Hlut\nNUG le PDF(southern lei sakhaan) caah Thailand ram AAC nih mawtaw an hlut nak cu AAC phu in U Ye Min nih a chim.\nNUG cozah, PDF sakhaan ah eidin le thilri damhkhan nak caah hman ding in AAC phu hruai nak in Thailand ram um Myanmar mipi hna fonh in an hlut mi a si, Eidin le thilri damh nak ding caah tiin riantlaitu U Ye Min sin in, sakhaan ah an hlut tiah kan theih.\nMawtaw cu Thailand tangka in 490000 baht (Myanmar tangka in sing 250 kyats) man a si tiah kan theih.\nMindat In Khaan 14 A Hlatnak Ah Ralhrang Le CDF-Mindat Kahdohnak Chuak\nChin ramkulh Mindat khua in Matupi kalnak lam khaan 14 a hlatnak hmun ah Ralhrang hna le ahmun ummi CDF-Mindat cu August-14 ni zaanlei sml 4:00 Pm hrawngah an i kaap i ralhrang lei in minung pahnih an thi i minung pali cu faak ngai in an i hliamkhawng tiah CDF-Mindat nih a thanh.\nAtu bantuk kahdohnak ah hin CDF-Mindat lei in ai hliamkhawng mi an umlo. Ralhrang lei nihcun hriamngan zong an hman tiah thawng kan theih.


Tikir Khua Mi Tlangval Lal Hlun Cu Malaysia Ah Namte In An Sawh, Thawngfiang An Rak Langhter Mi A Si – Chin 11 News\nTikir Khua Mi Tlangval Lal Hlun Cu Malaysia Ah Namte In An Sawh, Thawngfiang An Rak Langhter Mi A Si\nCBN Breaking News: Malaysia Ah Laipa Namte In Aa Sawh\nThawngpang Tling : Nihin zarhpini zaanlei sang ahkhan Malaysia, Maluri sang ah a um mi, Tikir khua mi Tlangval Lal Hlun (kum 34 hrawng) cu an umnak sang Maluri Laimi thil herh zalh tawnnak Bangla dawr hnulei ah namte in ai sawh tiah an khuami pakhat nih CBN sin ah a chim.\n“Tlangval Lal Hlun hi Malaysia ah voihnih nak ara mi a si i, kum 15 hrawng Malaysia ah a um cangmi a si. Zuding sa ei mi a si ruangah thikai (tuaitu) a ngeimi a si i thluaktlau caan a ngei tawn. a luancia thla/zarh hrawng ahkhan amah le mah thah i tim in incung dot in zuan aitim tawn i an rak tlaih manh peng.Motor zalampi hna ah a tli i mah le mah thah i tim in a lung a buai tawn i hawikomh le khuami nih an rak tlaih peng” tiah Khuami nih CBN Media sin ah an chim.\n“Hi hlan ah hin a mah le amah namte in i sawh arak i tim i an rak tlaih manh than. An tlaih nak ah a kut nam nih ai zei. Khuami nih zeiti awk an theih lo caah Zudingmi zohkhenhnak ICH ah an va kalpi. A kut ai zeinak hma a um ruangah ICH nih Clinic ah i piah hmasa i cu hnu ah ra than dingin an chimh” tiah a chimchap.\n“Tlangval Lal Hlun hi amah le amah i thah ai timh peng ruangah khuami nih a zohkhenh awk an hngal tilo i innkhan ah erhkhanh i leng chuak ko lo ding in tawh hrenh kanh dingin khuakhan nak an ngei. Tuzanlei ah khan Maluri Laimi zingzan duhzalhnak Bangla Dawr ah a lut. Cu lio ah cun Counter ah Khua Chairman le midang pahnih an dir. Dawr hnung lei ah a chuak i namte in a ca orhlei hnakpang ah ai sawh” tiah CBN media sin ah an chim.\n“Ai sawh ka ah a hmutu hna nih namte an phawi ngam colh lo. Palik lunghrinnak a um khawh ruangah Investigation hna an duh sual lai tiah namte cu phawi lo in Palik an auh colh. An mah rammi le Tuluk pawl hna nih an vun zuan hnawh i cu ti cun Ambulance in sizung ah tlikpi colh a si. A tu hi Operation an tuah lio a si i amah hmuh khawh a silo ruangah khua upa hna nih cun an lawi tak. Doctor hna nih Khua upa sin i an chim ningah a nunnak caah thin phan awk a um lo, damh khawh than ding a siko” tiah khua upa hna a chim.\nTlangval Lal Hlun hi a chung le Johor Baru (Malaysia) ah riantuan in an um i CBN media nih khua upa sin ah thawng kan hlat lio tiangah a chung le an pehtlai kho rih lo.\nCBN News, 27 Sep 2020


Vawleipi A Lauter tu Kawlram Dothlennak i Hmanthlak (8) Hi Na Fiang Ve Taktak Cang Maw Tha tein Rak Zoh Ve – Buanchukcho\nVawleipi A Lauter tu Kawlram Dothlennak i Hmanthlak (8) Hi Na Fiang Ve Taktak Cang Maw Tha tein Rak Zoh Ve\nKawlram chung buainak ah kawlram mi minung 800 hrawng an thi cang i 5000 reng lo hrawng an tleih hna. Asinain mipi lei nih cun a sung pek an duh lo i kan tei hlan lo kan do peng ko hna lai tiah theih a si. Hmanthlak 8 kan rak langhter mi pawl cu Myanmar ramchung thimnak i vawlei cung mipi thir te dih tu a si.\nAn nu le pa nih hriam naam keng lomi an fa le pawl cu kah donak i an kal lai ah an thlahnak hna hmanthlak a si. An fa hniang pawl hna zong nih an thlahnak hna hmanthlak a si ve. Thlacam piaknak le thluachuah an hal piaknak hna hmanthlak a si. Dai tein lam zawhnak ah an i tel i inn ah lawi ti loin fahniang rual nih ka nu /pa ti awk um ti loin ralkap pawl nih an rak thah hna.\nVawlei cung ram dangdang hna zong nih hi hmanthlak pawl cu an day ah an rak i chiah lenmi hna kha a rak si. Hi hmanthlak pawl nih hin kawlram a chung muril sining taktak tampi a langhter i mipi thinlung zong ah tampi bia a chim ve tiah theih a si . Thil diklo cu sau a deuh lo i thiuldik nih a tei than thiamthiam ko lai .\nVawlei cung ram dangdang hna zong nih hi hmanthlak pawl cu an day ah an rak i chiah lenmi hna kha a rak si. Hi hmanthlak pawl nih hin kawlram a chung muril sining taktak tampi a langhter i mipi thinlung zong ah tampi bia a chim ve tiah theih a si . Thil diklo cu sau a deuh lo i thiuldik nih a tei than thiamthiam ko lai . Credit : chinlandtodaynews\nCDMers Hna I Ralrin Chin Chin A Hau Cang Hi Mu Tha Tein Mah Hi Rak Thei Ve Hrimhrim\nHitluk Dirhmun A Phak Ding Ka Rak Zum Lo, NUG Cu Thli Lakah A Ummi A Si Caah Ramchung Ral A Tho Kho Lai Lo


Breaking News: PDF Pawl Nih Min Aung Hlaing Cungah Lunglawmh Bia An Chim, Thil Mak Tuk Na Ti Men Lai! – The Cherry Par\nBreaking News: PDF Pawl Nih Min Aung Hlaing Cungah Lunglawmh Bia An Chim, Thil Mak Tuk Na Ti Men Lai!\nJanuary 6, 2022 January 6, 2022 Cherry News\nRalhrang Min Aung Hlaing te phu nih an ngeihmi Mytel phone tung ah an hmang mi Meiseh, Solar le Battery pawl cu an lak i, hriamnam serchuahnak ah People Defense Force pawl nih an hmang hlei ah Min Aung Hlaing cungah lunglawmh bia an chim.\nMagway ramthen, Pakokku peng chung um ralhrang nih an ngeihmi Mytel Phone tung ah an hmanmi Meiseh, Solar le Battery pawl cu Pakokku hrambunh Earthquake People Defense Force hriamtlai phu pawl nih an lak i, hriamnam serchuahnak ah an hmang cang, tiah thawngpang tha tuk theih a si.\nPakokku hrambunh Earthquake People Defense Force hriamtlai phu nih sakhaan thar pakhat caah kan herhtukmi Meiseh, Solar le Battery pawl le a dangdang a herhmi pawl na kan bawmh caah kan ilawmhtuk hringhran, tiah Min Aung Hlaing sinah lawmhbia an chim. Min Aung Hlaing cungah lunglawmhnak bia le thawngpang tha an thanhnak kong cu Earthquake lei nih an langhter.\nNizan chun hrawngah Earthquake People Defense Force hriamtlai phu hawikom a simi Young Force UG he hmunkhat te ah ralhrang pawl nih Gate an hngaknak ah an hmangmi lentecelhnak phunkhat a simi zong an lakpiak rih hna, tiah thawngpang theih chap a si.\n2022 GENERALS’ PEACE CONFERENCE (Cambodia PM Hun Sen Myanmar ah a ra lai). Cambodia Prime Minister le tukum ASEAN ah Chairman atlaih tu General hlun Samdech Hun Sen cu January 7-8,2022 ah hin Myanmar ram Nyphidaw ah rat i Gen. Min Aung Hliang hmuh a timh. 2022 ASEAN Chair a tlaih hnu’in a hmasa bik ramdangin Head of State arak tlawng hma sa bik dingmi asi.\nAmah rualin ASEAN Envoy to Myanmar thar ding Dy-PM le Foreign Minister Mr. Prak Sokhonn zong a rak i telve lai ti’ah AFP nih a chim. Nizaan ah khan Yangon i Cambodia Embassy pawngah Bomb a puak na’in a tlawng dingmi hi a thulh hlei loh ti’ah Cambodia Ram dang lei Zung Spokesman nih a chim fawn.\nPM Samdech Hun Sen nih hin Cambodia ram hi Kum-36 a uk cang i, Vawleicung Ramuk sau bikmi ah aa tel. Kum-1980’s(85-86) ah khan Army General asi lio ah Cambodia Siangpa -hrang Norodom Sihano cu Nawlneihnak” Aa Naa” a ting i a rak thawl i, Thailand le China ram ah a rak zam. China tlangtlaknak in remnak an siam khawh i, cuhnu’ah Cambodia People’s Party(CPP) a dirh i, Democracy bantuk thimnak an tuah tawn na’in atutiang anmah CPP lawng lawngnih Kum-36 tiang teinak an lak peng.\nCupinah, December 23 ah khan Cambodia CPP Central Committee nih cun, amah PM Hun Sen fapa upa bik Lt. General Hun Manet(44) cu a ra laimi Prime Minister a Pa chawntu dingah an rak thim cia hoi cang!!!. Lt. Gen Hun Manet hi England Bristol University ah Economics in Doctorate Degree ala mi asi.\nTuhlaan deuh ASEAN nih an hremmi Kawlram cu Hun Sen nih hin ASEAN Meeting nak ah kan sawm tha’n lai ti’ah a rak chim cia ca’ah UN, US le EU pawl zongnih an rak sawisel len cang. Asi na’in a let ve mi hna cu “A nemnak lei lawng lawng (Soft-Diplomacy) in Myanmar le Min- Aung Hliang hi kan tei khawh lai”.\nCun achim rihmi cu “Myanmar ram hrem tak tak nan duh ah cun, ziah Yangon i nan Embassy pawl khi nan khar dih kun lo?” ti’ah a leh ve hna. Politics lei mithiam pawl nih cun, ruahlopi’in Myanmar buainak hi a’lehthal kho menmi asi ti’ah an zumh. Ziah ti’ah cun, ASEAN Meeting Min Aung Hliang kai ter lo ding anti lio’ah khan Cambodia Foreign Minister Mr. Prak Sokhonn zongnih a hnathlakpi(ထောက်ခံသူ) ve hna.\nGeneral Min Aung Hliang nih cun 2022 Kumthar biacahnak ah Kum-2023 August ah Myanmar ram thimnak kan tuah tha’n lai i, a teimi Party pawl sinah Democracy Uknak kan pek tha’n lai ati. Kei cu zei Party hmanhah tel ka hau lo. Ka duhnak pohin ka tling ko lai. Independent zong in thimnakah lutning law ka tling thiam thiam ko lai ati chap rih. Remdaihnak lei tel dingin NCA le Northern Alliance pawl cu asawm hna.\nKNU President General Saw Mutu Saypoe nih cun, Min Aung Hliang cu a’lehning cu” Ralkap le Aanaa-Sin(အာဏာရှင်)pawl nih cun zeitikhmanh ah an thinlung chungril tak takin remnak le daih nak an duh bel loh” ati ve. Tuhlaan cu Tatmaha -5 lawngnih biatak te’in an doh hna na’in tutan Leekehkaw kah dohnak ruangah KNU dihlak nih Ralkap Cozah cu do dingin an i timhlamh dih cang.\nKIA President General N’ Banla nih cun, “Kawl ram Ralkap Cozah cu a hohmanhnih an duh ti lo i, Ramchung/Ramleng ah hoikawm a nei ti lo ca’ah kan dihlak te’in do ti hna usih” ti’ah Mipi cu asawm ve hna. Tuhlaan deuh kha PDF kong ah KIA cu a lawm lo deuhnak arak chim cang.\nNUG tang i um CDM/PDF ah Ralbawi in a lutmi Irrawaddy Division Chief Minister hlun Saw Mahn Johnny(72)cu Karen ramah meithal tlaih in Kawl Ralkap cu a doh ve hna. Tunai te Lee-Keh-Kaw i kahnakah khan a tel ve ti’ah theih asi. Atu tiang cu damte’in KNLA sinah a um. Major Mahn Johnny nih cun ” Ka thih lo asi poh ah cun, teinak kan hmuh hrim hrim lai” ati. Credit: MC Biklian\n← Thantlang Peng CDM Palek, CDM Bawmhnak An Hmu Lo!\nMAH nih Amay Suh a um ti lailo caah amah sinah NCA phu an ra dih lai tiah aa ruah sual! →


A Ttap Mi A Fan Pate Va Kuh Awkah Bus Cungin A Ttum Ttha - THANGLAWI\nJune 18, 2018 June 18, 2018 Lyly Par 0 Comments Sport\nKa nun chung voikhat te caan ttha ka hmuh mi ka sung cang tiin a ttap mi Ronaldo fan pa cu Ronaldo nih a va ttum hnawh i a va kuh. Hi pa te nihhin a nu he security an chimh hna hnuah bus kutka lei Ronaldo umnak lei cu an hei panh.\nHi lio caan ah Ronaldo cu bus chungah siarem ngaiin a rak tthu cang nain ruah lo piin bus kutka lei ahcun a rak chuaklang tthan. Ngakchia pa te hi Ronaldo nih Portugal team a chuihnak i aa hruk mi number 7 angki a rak i hruk.\nRonaldo nih a kuh i a biang cung mitthli a hnawh piak hnuah hman an i thla tti. Hi thil a tuah ah Ronaldo hi hnamhnawh in a um lo pinah ngakchia pa angki ahcun min a thut piak rih. Ngakchia nu a nu zong aa lawm tuk i thawngla hna sinah a lunglawmhnak a chim ve.\n← Na Thluak Hniksaknak Hmanthlak Pa 3\nLim Pi Hman Thlak Pi A Timh, Cawn Tlawmpal A Hun Rauh Ahkhin/Video →


Ukraine nakin Chinmi kan raltha i kan pasal deuh - TIMES OF CHIN NEWS\nUkraine nakin Chinmi kan raltha i kan pasal deuh\nPosted By: thawngthawng March 15, 2022\nUkraine nakin Chinmi kan raltha i kan pasal deuh. Ukrainian ralkap cu NATO le ramtamtuk nih dollar billion man hriamnam thatha an pek le raldo kho an si, kannih Chinmi cu bawmtu ngeilo tein kanmah siamchawm meithal te he kum 70 chung hriamnam a rak i zalh cangmi ralhrang kan doh ngam i a kan tei fawn lo.\nUkrainian mipi cu an inn lo an hrawh len nain hrawhpiak hram le khangh piak hrammi si loin ralkap an kahnak i hrawhsuakmi asi, billion tamtuk in US lawng hmanh nih a bawmh i ram rumrum nih anram ah um dingin an cohlan colh hna.\nChinmi cu an kan thah, zei suallo mipi an nun buin mei in an khangh, kan inn le lo a kan khangh piak hramhram i bawmtu thitha hmanh kan ngeilo nain ahohmanh kan vuihram lo. Pathian nih a kan pek i Pathian nih a lak than tiin kan i hnem kho i kan ram thlennak ding asi ahcun tuar ko usih tiin mipi vialte nih a tuarzia kan thiam khawh viar Pathian a min thangthat si ko seh! Kantei hrimhrim lai….. Credit; Chelsea Bawi


Trump nih:US ah rian ngei lomi cozah bawmhnak, unemployment benefits a eimi 14 million caah thil ropui a tuah hoi cang. – Lai Lungrawn Post\nTrump nih:US ah rian ngei lomi cozah bawmhnak, unemployment benefits a eimi 14 million caah thil ropui a tuah hoi cang.\nDecember 28, 2020 December 28, 2020 admin World News\nPresident Donald Trump nih $900billion stimulus package bill cu tuzan ah minsen a thut I upadi ah a fehter cang. Min a thutnak a ruang bik cu US ah rian ngei lomi cozah bawmhnak, unemployment benefits a eimi 14 million an um. Tuzan i minthut lo ahcun thaizing thawk in phaisa ngah dingmi budget a um ti lo caah le cozah budget chap lo ahcun cozah zung vialte thaizing in khar did ding a si caah a si.


Thantlang sizung ah a thimi Pu Bawi Vung kongah Independent palai Salai Dokhar a sum kho ve ti lo a chim ve cang – Chin World News Evening\nThantlang sizung ah a thimi Pu Bawi Vung kongah Independent palai Salai Dokhar a sum kho ve ti lo a chim ve cang\nOctober 20, 2020 Salai Van Chin News\nThantlang peng, Ngaphaite khuami Pu Bawi Vung cu rilfonghlei a si caah Thantlang sizung ah i thlop dingin a kal. A ringfonghlei cu Operation an tuahnak a nunnak a liam tiah thawng kan theih.\nHi kongah tukum thimnak ah ndependent Pyithu Hluttaw in a cuh dingmi Salai Dokhar nih,“Thantlang peng dihlak nih Khua thuk piin kan ruah a herh cang. Cozah ser lawng ruah peng i ram ser ding ruat loin mee kan pek chung poh ah kan damnak siizung hmanh kan thihnak ah a cang ko cang. Khoikadah Mipi ai-awh tu MP hna an tlau hoi?\n“Thantlang peng ah cozah rian ṭuantu hna tampi hi rian phuah a herhmi an tamtuk hringhran cang. Hi kong he pehtlaih in Mipi ai-awh in a kan cawlcangh piaktu hna cu MP Palai hna an si. A tu Khoika dah an tlau hoi? Hi bantuk thawng ka theih ahcun ka pum i ṭhen cheu dih i cawlcanghnak tuah kho ning law a ṭha hnga!\n“Bawipa nih Cozah rian ṭuantu daithlang ruang ah a nunnak a liammi kan unau thlarau cu daihnak pe hram seh. Team Salai Dokhar nih Chungkhar hna nan ngaichiatnak kan in hrawmpi hna! Team Salai Dokhar,” tiah a chim.\nHi kong he pehtlai in, Ngaphaite mino MTP & MSA nih ngaihchiatnak le lungtlin lonak (lungṭhat lonak) cathanh an chuahmi.\nKum 2020, Tho 17 ah, Chin ramkulh Thantlang peng, Ngaphaite khuami Pu Bawi Vung (Pu Bivaih) cu Thantlang sizung ah mual a kan liam taak. Hi kong he pehtlai in, Ngaphaite khuami sinak in kan ngaihchiatnak le kan lungṭhat lonak chungkhar sinah kan von langhter duh. Cun, Ngaphaite khua mino hna nih atu bantukin kum 2020, Tho 20 ah cathanh kan chuah hi a si.\n1. Kum 2020, Tho 12 ahkhan Pu Bawi Vung cu a khua Ngaphaite-B in Cycle in Thantlang sizung ah i piah dingin a kal. Thantlang ah ummi Pu Van Hre inn a va ṭhum. Tlecia Pu Bawi Vung cu rilfonghlei in a zawmi a si i, Operation tuah dingin a tu bantukin Thantlang ah a kal hi a si.\n2. Cun, Tho 17 zaanlei ah Operation tuah ding ti a si caah Tho 16 zaan ah a hlankan tein sizung ah a va riak.\n3. Tho 17 zing suimilam 10:00 AM ah ṭuanvo ngeitu Sibawi te le sizung nawlngeitu hna nih sizung ah an auh. Cun, Suimilam hnu (11 Am) hrawngah voikhat an auh ṭhan i Pu Bawi Vung cu a tha thir dih cang.\n4. Damlo Pu Bawi Vung cu Operation khan chungah an auh ṭhan i ihkhun cungah kan khing lai an vun ti ah ṭuanvo ngeitu hna daithlan ruangah (santlaih lo) ruangah ihkhun cung cun an thlak. Cucu mizaw a zohkhenhtu pakhat nih a hmuh. Cuticun a si caah cucu (Civil Service Law? ိင်င့ံ၀န်ထမ်းနည်းဥပေဒ၊ ပဒ်မ -၁၆၂(က) zulhphung an tlamtlinh lo le an zulh lo caah a si. Cu nih a langhtermi cu Doctor nih a rian a tlamtlinh lo le a rianṭuanmi cungah daithlanhnak a ngei timi fawi tein theih khawh a si.\n5.Operation an tuah dih hnu zongah Operation atuahtu siibawi pa nih mizaw a tha thirhmi ahmuh ko nain a zohkhenh lo. Cun a voihnihnak zongah mizaw zohkhentu nih Doctor pa (operation tuahtu) a va auh ṭhan ahcun, siizung in a chuah cang ti a theih. Hibantukin a tuahto hna caah ိင်င့ံ၀န်ထမ်းနည်းဥပေဒ၊အခန်း (၁၅)၊ပဒ်မ-၁၆၁(ခ)nih ngeihmi zulhphung a tlinh ṭhan lo. Cun, a ruang um loin a rian ṭin caan nak tuan deuh ah a ṭin caah zulhphung ning loin caan a hmang.\n6. Cun, kum 2008 nih a sermi zulhphung pohmah-353 a pekmi tlamtlinh lo ruangah rammi minung hna an nunnak liamter le daithlan tuk in rianṭuan ruangah hibantuk tiang lungfak tuk in minung nunnak kan sung hi asi.\n7. Doctor biakamhnak- Kei mizaw ka minung kip an ngandamnak an thinlung damnak hi a biapi tuk ah ka chiah lai timi biakamnak a tuahmi cu, mizaw Pu Bawi Vung cungah an tuahsernak nih cunglei zulhphung an tlamtlinhlonak le an zulh lonak vialte alangh ter dih.\nThantlang sizung nih hmailei ah hibantuk thil a can sual tinak hnga lo Ngaphaite khua mino hna nih ralrinnak kan in pek hna.-The Ngephesizô Post\nThantlang Sizungah Operation tuahnak in a thimi Pu Bawi Vung kongah Ngaphaite mino nih lungfahnak le lungtlin lonak cathanh an tuah